
Y WYDDFA. 



(Buddugol yn Eùtedáfod Gadeiriol y Wyddfa, Mai 28aŵ, 1S91.) 



Y FEIRNIADÁETH. 

Y Bardd Cwsg. — Un arall o feibion y cewri. Pryddest ang- 
h^ffredin ydyw lion yn ei symudiad a'i gwisg. Yr ydym yn 
teimlo unigedd a dyeithrwch golygf eydd mynyddig yn narluniau 
grymus y bardd. Dengys y gân fod yr awdwr yn dra chydna- 
byddus â holl gylch ei destyn. Nid gwybod enwau llynau a 
mynyddoedd y mae yn unig, ond desgrifia eu neillduolion gyda 
chywirdeb a meistrolaeth sydd yn gosod swyn a hyfrydwch ar 
bob Uinell yn y gerdd. Wedi adolygu ac ail-ddarllen amryw o'r 
cynyrchion hyn, yr wyf yn caeí f od y rhai canlynol yn rhagori ar 
eu cydymgeiswyr — "CymroDistadl," "Pennant," '*Nancolian," 
" Ymdeithydd/ , " Snowdonian," "Hedd Molwynog," a'r 
"Bardd Cwsg." Y mae y rhai'n yn y dosbarth cyntaf, ac ni 
fuaswn yn petruso rhoddi y gadair i dri neu bedwar o honynt, 
pe na buasai y gweddill yn y gystadleuaeth. Fel y mae, fodd 
bjmag, nid gwaith hawdd ydyw penderfynu, a hyny oherwydd 
amledd eu rhagoriaethau. îiíwy boddhaol fúasai estyn cadair i 
bob un, ond nis gall hyny fod. Felly rhaid Uymhau y prawf — 
gwneyd y ffwrnes feirniadol yn saith boethach nag arfer, a 
chraffu ar fanylion sydd bron yn anweledig i'r llygad noeth ! Y 
mae tri o honynt wedi dyfod trwy y prawf yma yn anrhy- 
deddue, sef t< Snowdonian, ,, ^'Hedd Molwynog," a*r 4< Bardd 
Cwsg." Y mae J< Snowdonian," eto, ychydig yn ysgafnach na'i 
gymmrodyr. Gyda'r ddau hyn y mae y beirniad yn teimlo ei f od 
mewn ' ' bwlch cy^yng. ,, Mewn swyn a melodedd, y mae 4 4 Hedd 
Molwynog " ar y blaen, ond mewn cryfder a gloewder desgrif- 
iadol y mae y 4< Bardd Cwsg ,> yn well. Y mae 4< Hedd 
Molwynog yn ddyddorol odiaeth : nid oes linell f arwaidd yn y 
gerdd, ond yn y <4 Bardd Cwsg " y mae gwythien y farddoniaeth 
yn fwy dofn, ac yn fwy dyeithriol. Ceinder ac arddunedd y 
Wyddfa sydd yn y naill, ond yn y llall y mao ofnadwyaeth y 
ceunentydd dyfnion, uchder syfrdanol y creigiau, crechwen yr 



elfcnau, a gwylltineb Natur fynyddig, yn cael eu portreadu gan 
law meistr, a nyny yn y f ath f odd nee cynyrchu iasau o arswyd 
a syndod yn ydarllenydd. Mewn gair, y mae eiddo " Head 
Molwynog" ynfynydd uchel — yn Garnedd Llewelyn o bryddest : 
ond Y Wyddfa — Gwyddfa y gystadleuaeth galed a rhagorol hon 
ydyw eiddo y " Bardd Cwsg," ac iddo ef boed yr anrhydedd o 
eistedd yn nghadair Eisteddfod y Wyddfa, dan heutwen Mai, yn 
yflwydàyn 1891. 

" Ar air a chydwybod, ,, 

E. D. Rowland (Anthropos). 
Caernarfon, Mai 27, 1891. 



Dynesai'r llong, daeth gorwel Cymru'n amlwg, 

A nínau'n caru mangre'i hawyr hi ; 
Ond pan ddaeth pen y Wyddfa wen i'r golwg, 

Anghofiem holl ystormydd tonog li'. 
Heno drwy niwliog len cawn loer-oleuni 

I'w dringo, dros ei brwynog Helfa Fawr, 
A llwybr y Llechog, nes bo'r llon gwmpeini 

Ar dẁr Eryri cyn y toro'r wawr. 
Hawddamor lwyd adwyon minion mynydd, 

Lluest mynyddwr iach a'i lwydaidd dô — 
Goror magwyrydd hen a rhawd ystormydd, — 

A'r fîrydiau'n trydar yn y grug a'r gro ; 
HenfEych i serth orthiroedd cwm pellenig — 

Yr haf od unos, a phlant corlan ŵyn, 
Yr erfawr feini, noddfa'r afr fynyddig ; 

A'r praidd yn gorwedd ar eu gwely orw^ni ! 
Gwaelodion byd a giliant is y geulan, 

O'n blaen — grug, brwyn, a bryniau serth y sydd, 
Chwilotfan helgi, rhedfan milgi buan, j 

Gweryrfan merlyn mynydd, helfa hydd. 
Yn ddiwyd, araf awn i'r gorifynu, 

Ni fỳn y Wyddf a 'i dringo gyda brys ; 
Siomedig nenau sy^n ei hamgylchynu, 

Ac â'r ser sieryd hi o'i huchel lys, 
I droellog heol entrych serth orlethol, — 

Drwy nyddol igam-ogam eillt yr awn, 
gleidir glyn, i*r uwch-awelon gwybrol, 

A dringo'r gloewon risial resi wnawn 



Fr nwyfre glir, — lle cwsg y lloer-belydron 

Ar nos ynysoedd niwl-for anian lwyd ; 
Y naill ar ol y llall o drumau Arfon 

A suddant, ond y Wyddfa oto gwyd. 
O'i gandryll dẁr, yr Arddu glyw'n dyfodiad, 

Swn sisial sydd ! clyw eco 'r Clogwyn Du ! 
Rhag rhygndwrf dorau sydyn ymosodiad 

Ar hen Gaerdroia dreigiau Gy niru Fu. 
O'r geillt islaw, - llais heígi niwl-golledig 

Fel o waelodion dyfna'r byd a ddaw ; 
Ac yna corn, a bloedd o helfa cwm pellenig, 

A'r gareg ateb yn ei hamdo draw. 
Llechwedd y Rhu gyrhaeddwn, — ffrydlif loew 

I fin dy lwj'br a lam o'i migwyn mân ; 
Nif wl anedig ydyw hi, a hoew, 

Y dawns o'r cwmwl ac i'r cymoedd cân. 
O nerth i nerth yr awn i ben yr yrfa, 

Pendronol ddyfnder tanom ar bob tu ! 
Gwel arlen wawl-gynyddol yr olygfa ! 

Mae'n tori'r wawr ! hawddamor geinwawr gu ! 

Mor eiddil ydyw dyn ar ael Eryri ! 

Tegan y gwynt ! beth yw ei egni gwan, 
A'i byramidiau wrth anferthol feini 

Y Wyddfa fawr a'i chawr-uchelion ban ! 
Rhy w fynydd cadarn ydyw pob cynnalf ur 

Attegol o dan sail ei gorsedd wen, 
Ologwyn y Garnedd gwyd i balas asur 

Uwch caerau corwynt i'r daranllyd nèn. 
Mae'r Seren Ddydd yn môr y gorliw'n gwelwi, 

Godreuon Lliwedd mewn cysgodion sj'dd ; 
Ffy'r nos a'i ser-osgorddion dirifedi, 

Diflana'r Lleuad, wele Dad y dydd ! 
O'i deryll orwel daw, mewn rhwysg a mawredd, 

Deffrowch fynyddoedd ! dwyre ddyfnder mawr ! 
Drwy loew nèn gỳr fywyd a gorfoledd, 

Mesura'r entrych ! llona nef a llawr. 
Ei drem foreuol ar y Wyddf a gribog 

A deifl ei chysgod ar y llydan f ôr ; 
Fel deial fawr a godai Neifìon enwog, 

I rifo dyddiau creadigaeth Ior, 

Brefìadau'r buch a glywir o'r gwaelodion, 

A sŵn gorfoledd gloew ddaw o'r* glyn ; 
Clyw di'r clogwyni'n eco clir accenion ! 

Llawenydd gwawr ani eni boreu gwyn ! 
Mae seraph bach y boreu'n ewybr wibio, 

A'i gân o'r nen yn swyn ar ben y byd : 
Ar edyn diflin daeth, mae'n hedeg heibio, 

I'r danbaid wawr ac yno càn o hyd. 
A'r Wyddfa'n awr gynhyrfa'i bro wybrenol, 

Ei horgan greigrigolawg eglur gân ; 
Dwfn seiliau'r byd a gryn i'w hanthem nerthol, 

E-hown ninau yn ei nenawr glodydd glân, — 
I'r hwn sy'n toi ei nefoedd a chymylau, — 

Wnaeth ffordd i'r eryr drwy ei hawyr hi, — 
Yr Hwn sy'n pwyso'i bryniau mewn clorianau — 

Ac a'i law'n cynal môr a'i donog li. 

Drwy niwl Cwm Llan, gwel fel y mae'n ymagor 

Geunentydd dyfnion, dyrus anial ffyrdd ! 
Fel pe'n dylyfu gên y mae'r agendor, 

A thrwy'r agorfa gul ymrithia'r Gwynant gwyTdd! 
Yn nghôl aruthredd cwsg y Glaslyn tywyll, 

A'r boreu'n gwePd ei lewyrch yn ei li ; 
A'r Wyddfa erfawr ar ei phen yn sefyll, 

A ninau'n aros ar ei hysgwydd hi. 
Ac yna'r Llydaw dwfn a ŷf ei afon 

Yn rheieidr byw, ac o'i ddihysbydd stôr, 
Cwm Dyli er ei orlwngc ŷr orlifion 

Vr brysur dref, ac i'r anniwall fôr. 

Ti Wyddf a wyt Ararat creig ororau, 

Gogoniant ar dy unigeddau gâf ! 
Mae wybren hedd yn gorwedd ar dy gaerau, 

Ac ar dy ben arafa rhôd yr Haf . 
Disymwth ruthr y gwlaw a'r gwynt ystormus 

A'r d'ysgwydd di, anwadal yw dy nen ; 
Ac aml y gwisgi'r Gwanwyn am dy wregys, 

A'r foreu Haf, a'r Gauaf ar dy ben. 

Arddunol drem ar fro fy ngenedigaeth 
O'th gopa gaf , f el y caraf hi ! 



Am hyny, Arfon, yr ehed fy hiraeth 

Hyd fìnion dy afonydd dedwydd di. 
Dring, dref wr, dring, dros drumau UethrauLlydaw, — 

Ar gopa pinacl banon rho dy droed ; 
Cei wel'd Gorllewin dòn a minion Manaw, 

Ac Alpau pell, na sangodd dyn erioed. 
O tanom, — llynau llawnion sydd, a hafnau dyfnion 

Mynyddres wj T Ut Eryri ar ei hyd ; — 
Uthr gymoedd gant, paradwys niwl-f reuddwydion, — 

Yr ëang fôr, a dwfn sylfeini'r byd. 

08 mynit weled olion cyfnod boreu, — 

Ac ol y Llaw fu'n llunio cwm a dol, — 
Cei ddarllen Uyfr dirgelwch creig-rigolau — 
Cerfluniau dyfnion creigrew'n fras gj'frolau 

O'r cynhanesiol oesau pell yn ol, 
Daeargryn heibio ddaeth, — a'r hen gair wargam 

Ysgarai'n ddwygraig, — Uyncai reieidr byw ! 
HyUdremiai anwn dros y rhwyg diadlam, 

Echrydus doriad i f yd araU yw ! 

A glywaist ti'r ystorm yn Nghrib y DistyU, 

Pan o'r gorentrych Uamai'r feUten fyw ! 
A'r daran groch yn rhwygo'r creigiau crigyU ! 

Cryn pyrth Abaddon dan gerbydau Duw ! 
A'r Grib Goch erch, hudoles gwybr anwadal, 

Morwyn y meUt, attalfa'r cwmwl gwyn ; 
Ddringwr aranau tramor, cymer ofal, 

Ar draed a dwylaw dringi'r creigiau hyn. 

Yn agen dibyn du uwch Uechwedd Llydaw, — 

Bardd ola'r gâd a ganai delyn dèn ; 
Tra marw'n Ueddf wnai'r alaw dan ei ddwylaw, 

Y chwerwai Uid gelynion uwch ei ben. 
Rhag bysedd Sais, fe daflodd ef ei delyn 

I'r dwfn, a safodd ar y dibyn mawr ; 
Ac â braich nerthol — gelyn ar ol gelyn, — 

Ar ol ei delyn daflodd ef i lawr. 
Ac yma bu Llewelyn ein Llyw Olaf, 

Yn tanio bron Eryri tua'r gâd; 



( 



Ac ar ei ol, — Glyndwr a'n dynion dewraf 
Yn gwylio dôr cadernid Cymru fâd. 

Teuluoedd ganoedd gynt, rhag Uid gelynion, 

Fu'n fEoi i'w breichiau a'i cheseiliau serth, 
Pan yraí trais galedi drwy'r gwaelodion, — 

Y Wyddfa oedd eu noddfa hwy a'u nerth. 
Nid oes o gylch ei godreu f wlch nac adwy 

Nad y w ei hawel heddyw'n gwaeddi gwaed, 
Ac yn melldithio'r Iorwerth bythgofiadwy 

A dynai'n beirdd i lawr o dan ei dreisfawr draed. 

Cartrefol heddwchj—swn y droell yn nyddu, — 

A f oddiai blant y W} T ddfa, neu ryw ganiad gu ; 
Swyn mabolgampau gj T nt, — swn telyn yn y teulu, 

Ddifyrai hirnos llawer gauaf du. 
Ond pan y chwifiai Cymru gâd-faneri 

Yn erbyn gelyn, — fel rhaiadrau lli 
Y llament o'r mynyddoedd, gwŷr ErjTÌ 

" A'u gwỳn gyll" fyddai yn " ei henill hi." 

Mae'r Wyddfa'n dal, ond cora y gâd a'i gyffro 

Ni chlywir mwyach, hedd deyrnasa'n awr : 
Ond hoffwn ddeffro'r cerrig ateb eto, 

Er cof am ddewrion yr Eryri f awr, 
Hanesion oesau rydd adroddydd dyddan, 

O'r dyddiau difyr wedi'r tywydd blin; 
Gorchestion Ffowc Ty Du, a Marged Mwyn a'ch Ifan, 

A chastiau hynod Llanciau'r Clogwyn Gwin. 
Mae ganddo gof am Ogof Owain Lawgoch, 

(Hirflewog lofrudd) uwch y corbwll du ! 
Yr "Afon Ferch" a'i ffrydiau gwyllt uchel-groch, — 

Rhamantus chwedlau'r amser difyr f u. 
Maeshelfa'r bual gwyllt a'r carw corniog, — 

Frenhinol fforest anial, — mwy nid yw ; 
Ond erys gloewder creigiau gwyllt ysgythrog, 

A'r orallt lle bu'r eryr gynt yn by w. 

Ti Wyddfa hoff, Parnasws beirdd a thelyn, 
Mae'r brysur oes jn curo wrth dy ddor • 

Twrf ei cherbydau sydd yn deffro'r dyffryn, 

Goroian fydd o fynydd ac o f or ! 
Mae galwad am dy f wnau, daw gofynion 

Didor, i agor pyrth o led y pen ; 
Pth ystorfeydd y gwneir adwyan dyfnion, 

Ûddiar dy geÜoedd llawnaf tynir llen. 
Y daiar-rwygwr aeth i'th wythen arian, — 

Hafnau dy blwm a'th berlawg efydd pur ; 
Taradra gyr, gẁyr ef ani eu gorweddfan, — 

O'th risial glain, i'th dorog wythi dur. 
Chwarelwr draidd i f ro tanddaiarolion, 

Ac ysgar wna gj r malau d'esgyrn di ; 

dan dy seiliau gesyd ei drosolion, 
Yn ddidor dwg eresi dy drysorion, 

1 oleu dydd, a newydd da i ni, 

Y temlau heirdd mewn pant, a'r pentref dedwydd 
Ar ochrau geillt a cher y troellog ffyrdd, 

A godant ar bob llaw, mae'r byd ar gynydd, 
A'th uthr glogwyni geidw'th enw'n wyrdd. 

I'n milwyr gynt, — yn awr i'n telynorion 
Y rhoi dy nawdd, gan alw'n beirdd ynghyd ; 

Yr awen glyw dy lais o lys nefolion, 
Pth orsedd di y daw, a'i llu lienorion — 

I ddringo'n uwch, i Wyddfa anfarwolion, 
dan nawdd Duw a gwyneb haul o hyd. 



WW 



flanhtfoìr 



Y MAB AFRADLON, 

{Bitdtliuiíil yn yr Risleddfod Oenedlaethol yn Llandudno, 1864.) 



DRAMATIS PERSONyE;- 

NATHANIEL Y Mah Afradloí;. 

OTHNIEL Ei Dad. 

DBBORAH Ei Fa*. 

ABNER Ei Fuawd. 

SHIMEI Owab Ctfloo. 

CHORUS .. Tei'i,v, Gi.oddebtwyr, Brodüeion, 4c. 



Gíltl hj 
Abryni 



GOLYGFA— TY OTHNIEL. 

No. 1. Recìtatire — Nathaniel. 

'Rwy'n blino ar fy mywyd yn y byd, 
Yn rhwymau tynion tŷ fy nhad o hyd ; 
Ac am gael yfed awel rhyddid iach, 
Yn lle bod gartref fel rhyw gaethwas bach. 
Draw tua'r dwyrain arfasnachol hynt, 
Yr âf, gan daflu'm rhwymau gyda'r gwynt. 
Gnn byny, 'n iach, yn îach Ì dŷ fy nhad, 
A bryniau serth fy ngenedigol wlad. 



No. 2- OrERWRE, 

No. 3. Recitatẁe — Deborah. 

I'w ffordd ei hun yr aeth, do'ed fel y delo, 
Y Nef a'i nawdd a wir ofalo am dano. 
Pan ddaw cyfyngder, heb na mam na thad, 
Yn llanc dibrofiad mewn estronol wlad, 
Ifchyw dynged chwerw fydd i'w ran yn wir, 
Caiff wel'd ei gamgymeriad cyn bo hir. 
'Rw/n ofni fod newyddion drwg gerllaw, 
Er hyn, gobeithiwn, mai yn groes y daw. 

No. 4. Can — Othniel. 

Edrychais nes ciliodd o'm golwg yn llwyr, — 
Edrychais nes taenodd cysgodau yr hwyr, 
A gelwais ei enw, — ond adsain a ddaeth 
Yn ol i'm hysbysu, mai ymaith yr aeth. 

Sychedodd ei enaid am rwysg a mwynhad, 
A chanodd yn iach i hen drigfan ei dad. 
Chwareuaf ar dannau fy nhelyn am hyn, 
Alargan gwynfanus a'm llygaid yn llyn. 

Aeth heulwen fy mywyd dan gwmwl yn awr. 
Cysgodion hwyr einioes ddisgynant i lawr ; 
A minau mewn tristwch ddisgynaf i'r bedd, 
Mewn trallod a hiraeth am weled ei wedd. 

No. 5. Duett — Othniel a Deborah. 

uebobah. j > Hedeg Vt an ialwch wnae th. 

n í A thra'r awel arno chwyth, 

Uthniel. | Ni ddycnwela > n i i> w nyt h. 

ÌArglwydd Dduw ein Ior o'r nef, 
Gwylia 'i ysgogiadau ef . 
Dwg ef eto 'n ol o'r daith, 
, Gydag edifeiriol iaith. 



Chonu of MomehoU. — " Arglwydd Dduw," &c. 

Deborah * Anw yJ íab - f y nagrau 'n lli' 
( Droiglant wrth dy gûfio di. 

Otiisiel í Trwm f J' mynwes ofni 'rwy' 

■ ( Na chaf wel'd ei wyneb mwy. 

■' Arglwydd Dduw Eliae gynt 

v ti ) A oruwchreolo 'i hynt ; 

I Ddau. Ac a ,j dj .^ , n ol Q , r ^^ 

\ Gydag edifeiriol iaith. 

Choru» of Howiehold. — " Arglwydd Dduw," àc. 



Y WLAD BELL.— GLODDEST A LLAWENYDD. 

No. 6. Chorwt — (Molawd Bacchua). 

Mae sain y telynau yn awr yn cyhoeddi, 

Fod Bacchua yn arwaìn y wledd, 
A'i ffyddlawn ddilynwyr o'i gylch yn ymloni 
Wrth dremio ar dogwch ei wedd. 
Doed beirddion y byd gyda llais telynorion, 

I arllwys ou mawl ar ei ben, 
Taranau ei rwysg fyddo 'n rhwygo 'r awelon, 
Gan adsain yn entrych y nen. 

No. 7. Becìtatm — Nathaniel. 

Myfi sydd fachgen o'r gorllewin pell, 
Ar daith yn chwilio am ryw ardal well, 
Eich cwmni swynodd fy serchiadau 'n làn ; 
Os rhoddwch genod, unaf yn y gân. 

No. 8. Can — Soprano. 

Croesaw i ti, eatron tirion — 

Oroesaw atom ar dy daith, 
Ti gei wledda 'n 'mhlith cyfeillion, 

íjul a gwyl, a diwmod gwaith, 

Gyda chwmni difyr üawen 

Gofal byd sy'n ymbellàu ; 
Daliwn bleser ar ei aden — 

Hon yw'r adeg iV fwynhau. 

Gwell yw treulio oes yn llawen, 

Fel aderyn bach y wig, 
Sydd yn pyncio ar y gangen, 

Na thristâu a chadw dig. 
Hed yr oriau f el mynydau 

Hed yr oes fel heulog nawn, 
Gyda pheraidd sain y tannau, 

Cwmni llon a byrddau llawn. 

No. 9. Can — Nathaniel. 

Yn awr yw yr adeg yn nyddiau fy nwyfiant 

Tra bo genyf aur yn ystôr, 
I yfed pleserau y byd a'i ogoniant, 

A'i fwyniant ar dir ac ar fôr. 
Mae 'r bibell a'r dympan, a dawns a llawenydd, 

Yn ymlid gofalon y byd, 
Mae Bacchus yn anfon y gwin fel afonydd, 

I redeg o hyd ac o hyd. 

Chortts — " Doed beirddion y byd," &c. 

Ysgydwed y milwr ei arf am ogoniant, 

Ymffrostied y cawr yn ei nerth ; 
Addoled y cybydd yr aur sy 'n ei feddiant 

A'r perlau rhagorol eu gwerth. 
I mi rhowch y dympan, y ddawns, a'r ymloniant, 

A chwmni rhai siriol a llon. 
I eilio i Baçchus y mawl a'r addoliant, 

Am wasgar gofidiau y fron. 

Chorus — " Doed beirddion y byd, n &c. 



Y NEWYN. 
No. 10. Choru8 — Y Brodorion. 

Llafurwyr y maos a alarant, 
Difrodwyd yr olew a'r ýd, 



Holl brenau y wig a wywasant, 
Lleagäodd y gwinwydd i gyd. 

Mae 'r newyn drwy'r wlad yn ymdeithio, 
O'i ol daw swn ingoedd a braw, 

Cynhauaf yr ýd a aeth heibio, 
Ond awn troed ymwared ni ddaw. 

No. 11, Hecitatẁe — Nathaniel. (At ymaeswrth borth 
moch). 
Gwae fyth i'r dydd y cefnaîe ar fy ngwlad, 
A'r awr y croeaais drothwy tŷ fy nhad. 
Ychydig wyddwn am drueni 'r byd 
Cyn doä mor bell o'm cartref cynes, clyd. , 

Tn awr nid oea na chyfaill, câr, na brawd, 
I wrando 'm cwyn yn fy nhruenus ffawd. 
Mae 'm cefn yn llwm, a'm cylla 'n wâg bob dydd, 
Wrth borthi moch, y swydd isela' aydd. 
Ac er deUyfu rhan o'r cibau gwael 
Bhag marw o newyn, — níd oes dim i'w gael. 
Gwae fyth i'r dydd y cefnaîs ar fy ngwlad, 
A'r awr y croeaaia drothwy tý fy nhad. 

No. 12. Aria — Nathaniel. 

na ehedai y cwmwl llwyd, 

O'r mór gyda'r awel wynt ; 
Neu 'r gigfran a bara a chig yn fwyd, 

Fel yn amser Elias gynt. 
Na, na, — mae y nefoedd yn glîr fel pres, 

A'r ddaear yn goch f el gwaed ; 
Mae 'r meusydd agenwyd gan rym y gwree, 

Fel haiarn o dan fy nhraed. 



TY OTHHIEL. 
No. 12. Secitatŵe — Deborah. 
Och fi ! breuddwydiaÌB freuddwyd hynod iawn, 
Gfwel'd caddug dudew 'n toi disgleirdeb nawn, 
A golygfeydd o ddychryn, ofn, a braw, 
Yn ymddyrchafu o'r cysgodion draw. 

A llais Nathaniel glywais yn y dyfnder 
Yn ochain fel mewn trallod a chyfyngder. 
Rhyw newydd drwg o'r breuddwyd hwn a ddaw, 
Mai marw wnaeth yn ngwlad yr estron draw. 

No. 14. Recitatẁe — Othniel. 

Na roddwn gred yn mhob rhyw freuddwyd hyll, 
Sy'n ymddyrchafu o ororau 'r gwyll ; 
Ond ymddiriedwn yn ngalluog law 
Yr Hwn all gadw pob cyfyngder draw. 

No. 15. Can — Othniel. 

Gall ef droi nos o dristwch prudd, 
A phryder dwys yn oleu ddydd ; 
A dweyd i'r gwyHwr am y wawr, 
Newyddion o lawenydd mawr. 
Yr Hwn fu 'n arwain Ishmael gynt, 
Yn yr anialwch ar ei hynt, 
All arwain y crwydredig ffol 
0'i daith anedwydd eto 'n ol. 

Cwsg bellach, effro fyddaf fi, 
Drwy 'r nos, i wylio drosot tí, 
A chanaf hungerdd f elus fwyn 
Hungerdd o wëad serch a swyn 
Fth suo di rhag ofn y daw 
Un breuddwyd eto i beri braw. 
Gwasg d' amrantau 'n swrth i lawr 
I huno nes y toro 'r wawr. 



Y WLAD BELL. 
No. 16. Chorm — Y Brodorion. 

Gruddfan mae yr anif eiliaid 

Am y ffrydiau dẃr a'r gwlaw ; 
Yswyd holl borf ëydd y def aid 

Ar derfynau 'r anial draw. 
Tafod baban bach gan syched 

Wrth oi enau 'n gljTiu sydd, 
Ninau 'n ochain am ymwared 

O'r cyfyngder nos a dydd. 

No. 17. Can — Nathaniel. 

Am nad oes ffrydiau yn y glyn, 

Mae cwyn drwy 'r dyiîryn draw, 
Ond nid yw duwiau 'r gwledydd hyn 

Yn anfon gwlith na gwlaw. 
Fy ngwlad ! mor f elus gynt i mi, 

Pan gartre'n llencyn bach, 
Oedd yfed o'th ffynnonau di, 

Ac o'th aberoedd iach. 

Er bod yn mhell o f ryniau serth 

Fy ngenedigol fro, 
Ei gelltydd a'i rhaiadrau certh 

Nid elant byth o'm co', 
Nac aelwyd gynes tŷ fy nhad 

Lle rhoddais gyntaf gam, 
Lle cef ais lawnder a mwynâd 

Yn mynwes tad a mam. 

Pe meddwn ar adenydd chwim, 

I gychwyn tua'm gwlad, 
Ehedeg wnawn heb orphwys dim 

Nes cyrhaedd tŷ fy nhad. 
Mae 'r gweision cyflog yno 'n cael 

Eu gwala o f wyd bob dydd, 
A minau 'n marw 'n grwydryn gwael 

A'r dagrau ar fy ngrudd. 

No. 18. Recitatŵe — Nathaniel. 

' ' Mi a godaf , ac a af at fy nhad, ac a ddywedaf wrtho, Fy nhad 
pechaia yn erhyn y nof, ac o'th flaen dithau, ac mwyach nid wy 
deilwng i'm galw 'n fah i ti, gwna fi fel un o'th weision cyflog." 



No. 19. PASTORAL SYMPHONY. 

{Golygfa — Maes ger tỳ Othniel). 

No. 20. Bugeìlgerdd — (Soprano). 

Deuwch, fy nëadell fach, 
Ger y dyfroedd gloewon iach, 

Cnoi eich cil dan gangau gwydd, 
Gewch tra dalio gwres y dydd. 
Yfwch ddŵr o ffrydiau glyn, 
Cewch fyn'd eto 'n ol i'r bryn ; 
Yno cewch mewn awel f wyn 
Orwedd ar welyau brwyn. 

Hoffi. 'rwyf pan doro 'r wawr 
Ganu cerdd i'ch galw ' lawr ; 
Gwylio hef yd rhag y daw 
Bwystfil drwg i beri braw. 
Pranciwch, çranciwch, anwyl wyn, 
Dan gysgodion dail y llwyn ; 
Llamwch, llamwch, ddef aid mân, 
Dros y irrydiau gloewon glân. 

No. 21. Recitatẁe — Othniel. 

"Wel dyma grwydryn llwm, a'i wedd yn llwyd, 
"Yn d'od yn mlaen, ac arno angen bwyd ; 
IRho'i iddo ddogn iach sydd hyfryd waith, 
A'i ddwyn i mewn i orphwys ar ei daith. 
Mae rhyw debygrwydd 301 ei wedd a'i lun 
A'i ysgogiadau, i fy mab fy hun. 
Hiraethu wnaf am hwnw tra fwy* byw ; 
Pa beth ! y crwydryn hwn ! ai breuddwyd yw ; 
Nathaniel, mab fy mynwes ; — clod i*r nef , 
Yw 'r crwydryn hwn, — âf i'w gyfarfod ef. 
Mae 'n wylo'n hidl, — sychu 'r dagrau gaf, 
Ac yn ei garpiau ei gofleidio wnaf . 
I Dduw bo'r diolch, digon, digon yw, 
Fy mab a ddaeth yn ol o farw'n fyw. 

No. 22. Duett — Nathaniel ac Othniel. 

Mab. Fy nhad, pechais, pechais, fy nhad. 

Tad. Fy mab, croesaw yn ol i dy wlad, 

Mab. Pechais yn erbyn y nef ac o'th flaen dithau, 

Tad. Cyfod, atal dy lef, a sych dy ddagrau. 

Mab. Ac mwyach nid wyf deilwng i'm galw'n fab i ti. 

Tad. Tyr'd bellach, cymer gysur, bydd lawen gyda ni. 

B 

No. 23. Recitatŵe — Othniel. 

" Dygwch allan y wisg oreu, a gwisgwch am dano ef , rhowchfa 
ar ei law, ac esgidiau am ei draed. A dygwch y llô pasgedi 
lleddwch eí ; a hwytâwn, a hyddwn lawen. Canys fy mah hwn 
farw, ac a ddaeth yn fyw drachefn, ac efe a gollesid, ac a gaed." 

No. 24 Choru8. 

Cyweiriwch y telynau, 

I orf oleddus hwyl ; 
Tarewch y pêr symbalau, 

A dewch i gadw gwyl : 
HoBanah ! Bendigedig ! 

Fo 'n adsain dros y wlad, 
Arweiniodd Duw'r crwydredig 

Yn ol i dŷ ei dad. 

No. 25. Recitatŵe — Deborah. 

Rho'wn groesaw iddo, — dewch wyryfon glân, 
Awn i'w gyfarfod gyda dawns a chân, 
Seiniwch y dympan, rhowch soniarus lef, i 

eigion calon, croesaw iddo ef . 
Nathaniel, boed bendithion nefoedd wen 
Fel gwlith y wawr yn disgyn ar dy ben. 

No. 26. Chorus. 

Bwytäwn, a byddwn lawen, j 

Boed sain ein cydgan gref 
Yn treiddio drwy'r ffurfafen 

groesaw iddo ef . 

Mae heddyw'n ddydd üawenydd, 

Telynau 'n seinio sydd ; 
Dechreuwn ganiad newydd 

1 anfarwoH 'r dydd. 

No. 27. Recitatŵe — Abner. 

Y fath gerddoriaeth ! Shimei, dywed im , ) 
Pa beth yw 'r achos o'r llawenj'dd hwn 
Sy*n adsain dros y lle ? Ni chlywais i 
lèr pan wy *n Abner y f ath ddawns a chân 
Yn nhý fy nhad ! 

No. 28. Recitatẁe — Shimei. 

Dy frawd a ddaeth yn ol, 
Yn grwydryn llwm dros yr anialwch maith, 
Ac o lawenydd am ei gael yn iach, 
Dy dad a archodd ar i'r gweision ladd 
Y llo pasgedig. Tyred cüthaii i mewn, 
Ac una yn y gydgan gyda hwy. 

No. 29. Recitatire — Abner. 

Myfi gefnogi 'r fath benboethni gwyllt ! 
Na wnaf . Ffolineb ac ynfydrwydd noeth 
Oedd lladd y llo pasgedig er ei fwyn, 
A tharo tant ar y fath destyn gwael. 

No. 30. Recitatẁe — Othniel. 

Paham, fy mab, yr oerodd serch dy fynwes ? 

Pa achos gef ais heddy w i dristau ? 
Mae calon pawb drwy'r ardal heddyw'n gynes ; 

Dy frawd a ddaeth, mae achos Uawenhâu. 

No. 31. Recitatẁe — Abner. 

Wele, myfi heb dori dy orchymyn, 
Bob amser yn dy wasanaethu di, 

Ni roddaist fyn erioed, na dawns, na thelyn, 
Na gwyl i ganmawl fy niwydrwydd i. 

Eithr dy f ab afradlon hwn pan ddaeth, 
Ac nid am un daioni 'rioed a wnaeth, 
Pan ddaeth efe 'n gardotyn dirmygedig, 
Ti leddaist er ei f wyn y llo pasgedig. 

No. 32. Recitatẁe — Othnibl. 

Fy mab, na chymer hyny 'n destyn tramgwydd, 

'Rwyt ti 'nwastadol gartref gyda mi, 
Ac yn cael rhan o bob danteìthion beunydd, 

A'm heiddo i oll ydynt eiddot ti. 
A gweddus llawenàu a seinio moliant, 

Dy frawd o farw ddaeth yn fyw drachefn, 
Mae 'n ddyled arnom heddyw ro'i 'r gogoniant 

I'r Arglwydd am ei ragluniaethol drefn. 

No. 33. Chorus. 

Llawenychwn, gorfoleddwn, 

Testyn teilwng, teilwng yw ; 
Ceidwad Israel a folianwn 

Am ei ddychwel adre 'n fyw. 
Seiniwn iddo beraidd foliant, 

Unwn mewn soniarus lef , 
Bóed y clod a'r holl ogoniant 

Yn oes oesoedd iddo ef . 

Cydunwn oll yn beraidd gôr, 

I foli 'r bendigedig Iôr. 

Boed ein telynau mewn awenol dân, 

Yn seinio 'i glod mewn gorfoleddus gân. 



BEIBJOADAETH Y LIBBETTO. — " Y MAB AFRADLON." 

Apoloniua. — Nid oes un cyfansoddiad yn y gystadleu 1 
farddonol a ystyriwn mor deilwng o wobr ag ydyw hwn, 
mae rhyw swn hudolus — rhyw dinciad arianaidd yn mhob lli 
Y testyn ydyw " Y Mab Afradlon." Y trefniad lleisiol y 
Nathanael, sef y mab afradlon, Othniel ei dad, a Deborq 
fam, Shimei, a gwas cyflog. Y choriiè yn gynwysedig o'r té 
gloddestwyr, brodorion, &c. Y mae deuawd Otnniel a Debo 
yn swynol i'r eithaf , ac os bydd i gerddor ddarUen y geiria 
deimla gerddoriaeth yn ei galon, yn barod i ffrydio allan í 
y farddoniaeth. Mae jt hwyl a'r nwyfiant feddw yn 4< Mol 
Bacchus " ynuno'r pethau tlysaf a welsom erioed : — , 

*' Mae'r bibell a'r dympan, y ddawns a'r llawenydd, ' 
Yn ymbil gof alon y byd ; 
Mae Bacchus yn anfon y gwin f el afonydd 
I redeg o hyd ac o hyd. 

Choriw. — Doed beirddion y byd gyda llais telynorion 
I arllwyB ei mawl ar ei ben ; 
Taranau ei rwysg fyddo'n rhwygOT awelon 
Gan adsain yn entrych y nen. 

Mae y geiriau hyn, fel yr holl gantata yn wir, yn tryd 
cerddonaeth a barddoniaeth gyda'u gilydd yn un afon í 
lifeiriol, ac yn cynwys y llithrigrwydd a'r naturioldeb hwm 

lai fod cyfansoddiadau o'r dosbarth hwn, sef barddoniaeth 
adwy. Nid fel barddoniaeth yr ydys yn beirniadu goiriau 
fcodau. Edrych yr ydym aui ddyfais, am fiwsig gynhonid y 
lau, am fyrdra pob caniad, am newid lleisiau a chymeriadau 
r i'r àyrfa flino ar uudonaeth, edrych yr ydyrn am eiriau y 
I t cerddor eu canu a'u cofio gyda rhwyddineb, ac yn anad 
lam eiriau sydd ynddynt eu hunain yn gerddoris.eth. 

frth ddarllen y deuawd canlynol mewn ffordd gyffredin, nid 
dim llawer ynddo ; ond tery yn effeithiol a grymus oddiar y 
\form pan y bydd merch yn canu, mab yn ateb, a'r ddau 
Ẃefn yn uno yn y chorm. " 

Deborah. 

Fel aderyn rhydd yr aeth, 
Hedeg i'r anialwch wnaeth. 

Othniel. 

A thra 'r awel arno chwyth 
Ni ddychwela 'n ol i'w nyth. 

T ddau. 

Arglwydd Dduw ein Hior o'r Nef 
l Gwylia 'i ys^ogiadau ef , 

l Dwg ef atto n ol o'r daith 

i Gydag edifeiriol iaith. 

fod ydy 
oerwn y 

P.ygobeitì ^ , 

«jolaethu â ni am brydferthwch y Libretto a ysgrifenodd 
wonius i Eisteddfod Llandudno y flwyddyn hon. Iddo ef 
Ẅded y wobr ar air a chy<Jwybod. 

J. Ceiriog HuonEs. 
Llawdden. 




Y PENTREF MYNYDDIG. 



08 ydyw dull y byd yn myned heibio 

Yn swn gofalon dylion byd y llawr, 
Mae'r batriarchaidd oes yn aros eto 

Yn hafnau dyfnion dedwydd mynydd mawr. 
Yn nghwmni anian y dymunwn inau 

Ail dreulio foes yn mhlith yr ŵyn a'r mỳn, 
Lle mae diniwed adar bach y bryniau 

A'u peraidd gân yn deffro'r boreu gwyn. 
0b oes o dan y nef ryw fangre dawel 

Lle caiff y gẁr lluddedig, wrtho'i hun, 
Ryw le i ddweyd ei gŵyn yn nghlust yr awel, 

Cilfach y mynydd yw'r nefolaf un. 
Ac yno dringwn lwybrau boreu bywyd 

Cyn plygu lleni'r nos o'r cwmwd cudd, 
I wePd y wawr o'i gorwel yn agoryd 

Ei dôr o dân i gerbyd aur y dydd. 

Gydymaith dyddan, dringwn, awn i fynu 

Dros fron redynog draw i'r fawnog faith ; 
Fe gwyd yr haul i'r nen, mae'r wybr yn gwenu 

Ei gwên o lwyddiant i ni ar ein taith. 
Arweiniaf di drwy lwybrau'r geifr gwylltion, 

Ehwng creigiau crog, magwrfa'r eiddew gwyrd 
Drwy lethrau'r corieir, ac i'r uwch-uchelion, 

Drwy erddi'r mwyar gwyllt, a'r cyfrin fpyrdd. 
Cawn ail ^Tnweled â'r trigfanau dedwydd 

A lechant yn nghilf achau'r cwmwd certh : 
Ac yfed gloewon fírydiau migwyn creigydd, 

Dyferion diliau, mwy na gwin eu gwerth. 

Drain gwynion geillt wasgarant beraroglau, 
Awelon dros berlysiau'n sisial sydd ; j 

Adfy wiol nerth o ddringo serth binoglau 
Y brwyndir maith a dâl am daith y dydd f 

Hhoi. trem i lawr a gawn ar giliau gweunydd, 

O glogwyn glas, o dan y wanos werdd ; 
Fe gân y gòg uwch grugog eirwon greigydd, 

A meini'r nant a ganant yn y gerdd. 
Y gloyn byw ar foreu haf mor hyfryd 

A gais ymdrochi'n ngodrau'r cwmwl gwlith ; 
Ond gwan ei aden dlos, a'r awel hefyd 

Pw guro'n ol i fynwes blodyn brith. 



Hawddamor ! dyma'r bwth yn nghesail mynydd, 
Yr ardd a'r glwyd a'r gamfa fel o'r blaen ; 

Y ffrydlif lân o gyrion brwyn y bronydd, 

Yr ẃyn a'r myllt ar lechwedd wyllt y waen. 
Ar doriad gwawr y gwelir mwg yn esgyn 

O'r bwth lle mae'r mynyddwr bach yn byw ; 
Ben boreu glas y gwelir ef yn cychwyn 
A'i bastwn onen, gyda'i gorgi penwyn, 

A dedwydd gyda'i lafur diwyd yw. 
Ar serth orthiroedd pawr ei f ân ysgrubliaid 

Fawnoglyd frigwellt Uethrau certh y cwm ; 

Y gwr of ala am ei anif eiliaid 

gynyrch prin, diweddar, llechwedd llwm. 

Ond wele ni yn awr o'r drofa sydyn 

I'r pentref dedwydd, hen le anwyl y w ; 
Gawn arlwy mynydd iach, maidd ac ymenyn, 

Yn swn y nant, a'r olwyn felin fyw. 
Nid seigiau breision moethus uchel f onedd 

Ar ford mynyddwr sy'n rhoi clod a bri, 
Ond bara gydag enwyn, a digonedd 

gaws o borfa defaid a gei di. 
Mỳn hiraeth alw'r hen gym'dogion dedwydd 

erw'r meirwon i'w hen gartref cu ; 
Drwy droion gyrfa boreu bywyd hylwydd 

Mynwes cyfoedion, cwmni óSfyr fu. 
Pa le mae'r hen Sian Dafydd fyddai'n dyfod 

O ddrws i ddrws a'i hosan yn ei llaw, 
A'i chwedlau u gwir bob gair," un ffraeth ei thafod ? 

A'i stoçi newydd, heddyw hi ni ddaw, 

Ac wele weithdy Roli'r Ala Lydan, 

Un hylaw gelfydd gyda'i gŷn a'i OTdd ; 
A " Wil y ddrycin" gyda'i ddrwg ddarogan, 

A'r lariaidd Lowri Lewis, Tynyffordd. 
A dyma dŷ'r hen Domos " Gegin lwgu," 

A fyddai'n galw'i bwrs yn fîyddlon ffrynd; 
A'i lais am lôg, pan fyddai'r byd yn gwgu 

Ar wr tylawd, — mae yntau wedi myn'd ! 

'Rwy'n cofìo'r wyl, a'r prysur ymgrynhoi 
Yr arlwy ciniaw pêr a'r parotoi ; 
Cynnulliad llanciau a lodesi glân, 
I swn y delyn gyda dawns a chân, — 
Ar fìn afonig fy wiog dyna fàn 
I fwyniant a gorloniant ger y lan. 

A melus cofio'r anwyl bererinion 

A'u diflin sêl dròs rinwedd, dysg, a moes, 

Eu gwersi rhad a buddiol, a'u cynghorion 
Yn heulwen bywyd crefydd Crist a'i groes. 

Ac yma bu mamolaeth a'i thirionwch 
Mynwesol hyfryd cyn i'm droedio cam : 

bentref llwyd ! llawn igam ogam eiddiwch 
Fel llwybrau'r byd, pa le mae nhad a mam! 

Hen furiau Ty'n y Nant a safant eto, 

Yr aelwyd fawr, a'r fantell simneu sydd 
Yn cofio'r gân, a'r oriau'n myned heibio 

Ar hiraos gaua'n nghwmni'r awen rydd. 
Y wledig ddawns, y pennill mwyn a'r delyn, 

Y chwedl adlonol o'r hen gornel glyd, 
Yr hen " Ben Ehaw " a'r dwylaw hylaw'n dilyn 

Hyd oriau byrion boreu'n hwyl o hyd. 
Parwydydd candryll dremiant ar eu gilydd, 

Prudd-der a drig lle bu llawenydd byw ; 

1 adar gwyll yr egyr ei f agwyrydd, 
Lloches dylluan, mangre'r eÜyll yw. 

Yn is i'r nant mae olion bwth henafol 
Llety dewines hudol, gyfrwys, gall, 

Ac yma clywir yn y gwynt gauaf ol 
Ei chreglais f el o agorfeydd y fall, 

Bu'n tadau'n ofni swyn ei phair uffernol, 

A hithau'n gorwedd yn ei beddrod oer, 
A gwelsant ei drychiolaeth hagr esgyrnol 

Ar hyd y llethrau'n casglu llysiau'r lloer. 
Ac eto o'r tu ol i'r aelwyd clywir gryngian 

Fel dwnad gwrach ddechreunos wrth y tân, 
Neu hen wraig hen, yn gorfod byw ei hunan 

Mewn bwth mynyddig uwch ei swp o wlan, 
1 wrando gricric y criciedyn cryglyd 

Yn lludw'r mawn o dan ei simneu fyglyd. 

Ac o'r nant acw cly wid anamserol sŵn, 
Yr heliwr marw fyddai'n galw ar ei gŵn. 
Cẁn annwn udent yn nyfnderau'r nos 
Wrth wel'd rhyw ffurfìau rhithiol ar y rhos, 
A'r " Bodach Glas " ellyllaidd, hyll ei lun, 
Nes ofnai gwr fyn'd adre*r nes ei hun. 

Rhyw lwyth o'r hen chwedlonau lynant eto, 
A mynant fy w a marw yn ein mysg ; 

Ond f el mae dull y byd yn myned heibio 
Er ffyniant mwy sylweddol f oes a dysg. 

Cydgasglu'r buchod ar ben boreu byddant, 

A chyda*i stên y daw herlodes lân ; 
I'r buarth bach o bell adwyau deuant, 

A*r eneth lawen wrth eu godro, gân. 
Pentrefwyr dd'ont o gylch y maen mwsoglyd 

Fin hwyr pan fo'r bugeiìfardd wrth ei ddôr, 
Yn adrodd cnwedlau am y brwydrau gwaedlyd, 

Neu ddygwyddiadau parthau pell y môr. 
Daw yno'r hen ẃr iach, a henach heddyw, 

'Bwyf fi'n ei gofìo yn hoewach ar ei hynt, 
A'r hen fam gu, rhyw neina anwyl ydyw, 

Llawenach bro mae hi'n ei gofìo gynt : 
Er na fu 'rioed yn mhell o'i bwth mynyddig, 

Mae wedi gweled llawer tro ar fyd ; 
Hen furiau'r bwth, yr ardd, a'r fwyn afonig 

Hyd lan y bed4 rp'nt iddi bedd o hvd, 

Y bachgen bochgoch gyda'i las fugeilfíon, 
Ei gwmni gwyd ar amnaid pen ei fys, 

Dros giliau'r fron arweinia'i lon gymdeithion, 

I erddi'r mwyar gwyllt, a llwyni'r llus, 
Heb deimlo braw y dringa'r hoglangc nwyfus 

I nyth y barcud ar y clogwyn ban ; 
Ei bleser ef yw llamu'r bwlch peryglus, 

A'r mynydd yw ei gynhefinol fan. 
Os dygwydd iddo fyn'd i fro bellenig 

A siglo moroedd rhyngo a bwth ei dad, 
O'r dalaeth bell y cofìa'r bwth mynyddig, 

Y pentref bach, y ffrwd, a'r llwyn cauadfrig, 
Ac yn y dramor dre , , fe deimla'n unig, 

A'i galon fydd rhwng creigiau gwylìt ei wlad. 

Olyw, dyna sŵn o bell, sŵn deadelloedd, 
Bu diwyd sŵn bugeiliaid gyda'r wawr, 
Yn cynnull praidd, a deuant trwy adwyoedd, 

Y fry, clyw dwrf y dyrfa'n d'od i lawr, 
Dros gwm a nant y d'ont i bant yr olchfa, 

Yn wlanog lu i ìàn y dyfroedd iach, 

Y bryniau pell a glywant sẁn cyfarthfa 
Defeidg^wn lu, neu lais y bugail bach. 

A diwyd yw bugeiliaid gyda'u gilydd, 

Yn prysur gynnull praidd y f rwynog fron, 

Daw mil o ddef aid mân i lân dorlenydd, 
A*u llef i chwyddo byrdwn lleisiau llon. 

Y corniog hwrdd, a'r ddafad ungorn frefol, — 

Y cloff, a ddwg y bugail ar ei gefn, 
I'r dwfr a deflir, yna*n drwm ddyferol 

O'r olchfa'r ânt gan drystian am y drefn. 

Ob prysur heddyw, eto, can' prysurach, 

Ä Uonach sŵn gwelleifiau ger y llwyn ; 
Mamau a phlant a ganant yn amgenach 

A ffraethach araeth yr amaethydd mwyn. 
Os llawen am dymhorol ŷd gwaelodion, 

A gwin cynhauaf yw'r dyîfrynwr cu, 
Llawenach bugail wedTr holl drallodion, 

Ar ddjrdd y «naif , a llpnach yw y llu T 

Ac fel y daw y fywiog f wyn afonig 

Drwy hafnau dyfnion Üethrau llyfnion bryn, 
Yn mreichiau chwaerffrydHfôedd niwlanedig 

Y dawns lodesi glân ar laslawr glyn. 

Y ddafad f wyn o'i gwisgoedd a ddiosgir 

Er cael i'w harglwydd hugan am ei gefn ; 
Ar ol ei llwyr ysbeilio hi ollyngir 

I lamu'r bryniau yn ei hol drachefn. 
Ond hebddi hi y saif y weithfa brysur, 

Ac of er troi y Uif i'r pandy Uaith ; 
Dystawa sẁn y droeU, a'r nyddu difyr, 

A gwenol gwehydd dỳn i ben y daith. 
Mae'n rhaid i'r eidion bras wrth borfa dolydd, 

Y maes meiUionog yn y dyfîryn draw ; 
Ond Uawnder golud o gilfachau'r mynydd, 

Ymborth a gwisg o borfa'r ddafad ddaw. 
Wrth ei bugeüio ar y Uanerch frwynog, 
Neu wylio'r afr ar ei pheryglus lam, 

Y bugail gân yn sŵn afonig fywiog, 

Lle chwery'r ŵyn heb ofni lUd na cham. 
Ardderchog fryniau gwlad ei enedigaeth, 

Dirif glogwyni'n gaer o gylch ei fro, 
Sydd fel colofnau'n dal y greadigaeth, 

dan dylathau ban y dirfawr dô. 
Mae ef a'r wyUt olygfa'n hen gymdeithion, 

Pob craig a eüw ar ei henw'i hun ; 
Mae'n deffro'r creigiau gyda'i wyllt acenion, 

Ac yn y fPrwd yn caru gwel'd ei lun. 
Bryd araU eistedd ar y drum i orphwys, 

Ac yno dyry alaw bêr o4 bib, 
Nes deffro Uwybrau grug ei serth baradwys, 

Lle'i eifr a borant ar beryglus grib. 
Mae ganddo lonaid gwlad o draddodiadau, 

A cnwedlau gwyUt, rhamantus, ar ei gof , 
Am gŵn, a defaid, a gorchestion tadau, 

A Uu o anif eiliaid gwyUt a dof . 
GaU adrodd hanes gwylUaid a Uofruddion, 

BreswyUent yn nghilfachau'r mynydd gynt ; 
Am lawer câd fu'n croesi bwlch uchelion, 

Sŵu tìncift^ a.rfau — ^rhyfel yn y gwynt, 

Y " Fuwch gyfeiliorn," a'i hiliogaeth enwog, 

A " Gwragedd anwn " ger y barfawg lyn ; 
Am "Glawdd Llyn Llion," ac am " Ychain Banog"," 

Aui " Gẁn yr Wybren," ac " ysbrydion bryn ;" 
Am lawer teitliiwr blin, ar nos annedwydd, 

Fu'n croesi'r bwlch, heb oleu ser na lloer, 
Ac ani y modd, ar wylltoedd serth y mynydd, 

Y caíwyd hwy yn farw, ac yn oer. 
Ond yn ei f wthyn gwyn y ceir dyddosrwydd, 

Hedd a difyrwch ar ei aelwyd glyd, 
f ewn ei f uriau geirwon trig boddlonrwydd — 

Estron o fewn palasau mawrion byd. 
Nid ydyw ef yn darpar gwin i'w gelloedd, 

Mae'r ffrydlif loew'n murmur heibio'i fwth ; 
Mae hedd a ffyniant yn ei ddeadelloedd, 

Gorsedd tawelwch yw ei frwynog lwth. 
Rhyw swyn diddiwedd ydyw oriau bywyd 

Yn nghwmni'r defaid ger y ffrydlif lân, 
Olwyna dyddiau difyr mewn dedwyddyd, 

A melus haf a gauaf y w y gân. 
Ond bugail weithiau sydd yn dfallodedig 

Yn chwilio'r cymoedd am ei oenig w r en, 
Gan alw'n uchel am ei oen golledig, 

A'i lef atebir o glogwyni'r nen. 
Er fod ei gant ond un mewn diogelwch, 

Nid yw yn dawel am ei oenig f ach, 
Mae'n chwilio'r cymoedd pell, a'r gwyllt anialwch, 

Nes d'od a'r un golledig adre'n iach. 
Pa ryfedd os ein Ceidwad bendigedig 

Yn caru'r mynydd tawel wrtho'i hun, 
A gweled yn yr oenig fach golledig, 

Ryw ddarlun o beryglus gyflwr dyn ? 

Tra mae yr haul dros gwmwl gwyn yn gwenu, 

Fn galw'n uwch i awel hinon ha', 
Y llwybr sydd drwy dwynydd yn ein denu, 
Ac yna serth gyf eiria i'r gorifpiu, 
Lle'r grisial resi seirian sy'n serenu, 

Jlen bentref llwyd mynyddig — boreu dt^t 



CANTREF Y GWAELOD. 



CANTAWD DDRAMAYDDOL. 



Y RHAN GYNTAF. 



Cydgan Agoriadol. 

O ! hyf ryd wlad ! rosynaidd, bêr dy sawr ; 
Paradwys Prydain f âd, mor wyrdd dy wawr ! 
Câr haul oi degwch yn y dyfroedd clir 
Sy'n ymddolenu drwy dy dawel dir : 
Ehwng glenydd hofî dy deg frodiroedd di, 
Chwardd ŷà a gwin, a llawnder fel y lli. 
Yn arogl hyfryd hâf, a'i thyner awel, 
Daw cân bugeiliaid o rosfeusydd tawel ; 
Ac alaw felus ar ochenaid chwâ, 
A ddywed i mi, dyma foreu da. 

fiemwd.— "Enid a Eona. 
Enid. 

Ehyw nos, a'r ser yn gwylio 

'Roedd ëos yn y Uwyn ; 
A minau'n dyfal wrando 

Ar lais yr ëos f wyn : 
Y lloer a godai'n araf 

I'r glir ddigwmwl nen ; 
A gwenu'n siriol arnaf 

Ýr oedd y Ueuad wen. 

Mi gysgais, a breuddwydiais 

Fod yr aderyn tlws 
Yn dod yn nes, a'i fwynlais 

A'm denodd dros y drws ; 
Dilynais ef i'r dolydd 

Äc i'r mynyddau draw ; 
O'm hol y clywn ystormydd 

Dolefau, ing, a braw. 

Ehedodd yr aderyn 

A'i gân a gollais i, 
A defîro wnes yn sydyn 

Ac wylais, coelia di ; 
Nis gallaf ei ddeongli 

Er poeni dan y pwn, 
Ond ofnaf mai caledi ddaw 

O'r breuddwyd hynod hwn. 

Ple gallai f od fy Hywel hoff yn awr ? 
Ai ar y tir, ai ar y dyf nder mawr ? 

Rona. 

ymdrecha ei anghofio, 

Yna llawen, dedwydd fyddi di. 

Enid. 

Ei anghofio ! 'rwyt yn siarad iaith 
Tu hwnt i'm hamgyfÈredion i. 

Pe gallwn ond anghofio 

Ei enwi am un awr, — 
'Rwy'n credu'r ai'r aberoedd byw 

Yn ol i'r mynydd mawr. 
Haws ydyw croni'r afon, 

Ac attal rhedfa'r dòn, 
Na dofì'r fflam o serch y sydd 

fewn i'r fynwes hon. 

Rona. 

Mae heddyw'n ddydd Calanmai, 

Clyw Enid gân y côr 
Yn dyf od i gyfarfod 

Morwynion min y môr. 
Mae yn y Llys briodas, 

A dawns yn min y dòn, 
Fe dry dy gwynion dithau'n gân 

Yn mhlith cymdeithion Uon. 

Enid. 

Ond yn y dawns hudolus, 

A deigryn ar f y ngrudd, 
Nis gallwn fod yn llawen 

Tra byddai'm bron yn brudd. 
Edwin ! fy anwylyd, 

Mae'r llwyn ar fìn y lli, 
A'r garreg atteb yn y glyn 

Yn gofyn " Ple 'rwyt ti ?" 

Deuawd. — Enid a Eona. 

Drwy Gantref y Gwaelod yr awn gyda'n gilydd, 
Mor hyfryd yw rhodio ar diroedd y dòn ; 

Bro dawel y dolydd, dolenfa'r afonydd, 
Nid oes bro mor anwyl, mor hyfryd a hon. 

Mor ddedwydd yr oeddym, heb ofìd na hiraefli, 
Yn chwareu ar lenydd Disynwy a'i si. 

Enid, 
Hywel ! mewn hiraeth mi grwydraf y dalaeth. 

Rona. 
Fe dderfydd dy hiraeth, cei nofìo mewn afìaeth. 

Enid. 
fôr ac o fynydd y dof attat ti. 

Rona. 
Hen ardal y delyn sy'n anwyl i mi. 

YR AIL RAX. 

Gloddest yn Llys Gwyddno Gabanhir. 

Seithenyn. 

Mae gwahoddiad yma heno 
At y gwin i balas Gwyddno ; 
Fel y rhwyfa bâd i'r hafan, 
Tynfa gwr yw cwmni dyddan. 

Elphin. 

Bendith fo i Gored Gwyddno, 
Yn y byd ni cheir f el hono ; 
Bwyd i ungwr roddir ynddi, 
Bwyd i ganwr geir o honi. 

Gwyddno. 

Wele'n difyr fardd yn dyfod, 
Henffych i'n Taliesin hyglod : 
Llwydd i'r gwr a garo gywydd ; 
Aed ei ganu byth ar gynnydd. 

Seithenyn. 

Bendith ar y talcen iesin, 
Gaed un boreu'n Ngored Elphin ; 
Bydded i'w brophwydol awen, 
Gadw'r byd yn ddoeth a Uawen. 

Tálietin. 

Dod y gragen wrth dy glust, — 
Clywi lais o anf arwoÖyd ; 

Yn y murmur heddyw mae 

Sẁn digof us ing a gwae, 
Sŵn ystormydd enbyd. 

Mae rhyw sibrwd yn y dòn 

Cân o hiraeth ydyw hon, 

Trydar murmur môr a'i si 

Mawr alanas môr a'i li', 

Dyna'r helynt yn y gragen glywi di. 

Dod y gragen wrth dy glust, — 
Clywi sŵn awelon blinfyd ; 

Clywi lais y f orwyn-f ôr, 

Ar y feisdon wrth y ddôr, 
Yn darogan drygfyd. 

Daw o'r gwinwydd adlais gwan, — 

" Bêrfydd mwyniant yn y manP 

Mae'r awelon dros y weilgi'n 

Dweyd y newydd wrth y làn, 

Trydar, murmur môr a'i si, 

Mawr alanas môr a'i li — 

Dyna'r helynt yn y gragen glywi di. 

Cydgan. 

Huna'n dawel, fôr aflonydd, 

Ar obenydd f wyn y nôs ; 
Paid a son am chwerw dywydd, 

Mae hi'n dawel ar y rhos. 
Fel y mae dy dònau'n derfyn 

Fn hen Gantref dedwydd ni, 
Nodded i ni rhag y gelyn 

Fo dy lanw, fo dy li'. 

Talieẃn. 

Mae rhyw sibrwd annaturiol, 
Yn yr awel ! swn dyeithrol ! 
! gwel Seithenyn, gylch y tẃr 
Finteioedd adar gwyUt y dŵr. 
Ysçrech y wylan dd'wed i mi 
Fod rhyw drychineb yn y lli. 
Rhyw noson wyllt a gawn ni heno, 
öwel dorion môr ar Gaer y Wyddno. 

Seithenyn. 

Myfi yw Seithenyn, pen ceidwad y ddôr, 
Myfi sydd yn ffrwyno gwyllt ymchwydd y môr 
Er cadw'r hen Gantref a'i bonedd mewn bri, 
Cadwynaf y llanw, ataliaf y lli. 

Cydgan. 

Tra dawn yn dylifo, tra mêl ar y mîn, 
Tra Uwyddiant a Uawnder, a gwerth yn y gwin ; 
I'r gwr bia'r nenbrenrbo hiroes a hedd, 
Cydyf wn ei lwyddiant yn mwyniant y medd. 

Seithenyn, 

Myfi sy'n gofalu am lysoedd a barn, 
Cadernid y morglawdd a sicrwydd y sarn : 
Ar dro'r elo'r hirlas, a'r gwin gylch y bwrdd, 
Tra pigion a bonedd ein Cantref yn cwrdd. 

Cydgan. 

Tra dawn yn dylifo, tra mêl ar y mîn, 
Tra llwyddiant a llawnder, a gwerth yn y gwin ; 
Fr gwr bia'r nenbren bo hiroes a hedd, 
Cydyf wn ei lwyddiant yn mwyniant y medd. 

Hir oes i Gwyddno Garanhir, 

A hedd i'w baradwysaidd dir. 

TalÙ8tn. 

Mi glywais frad g^rfrinion 

Ystry wgar ẁyr ar waith 

Bob nos yn turio dan y tŵr, 

Agenu'r Gaer, gwanychu'r sarn 

A lledu dorau'r dwr. 

P'le'r aeth Seithenyn mor sydyn i fEwrdd, 

Gan adael y ddifyr gyf eddach 

A'r gwin ar y bwrdd ! 

Uiphin. 

Brad ! cynllwyn ! dichell a brad ! 
Ow dyner fam ! Ow dirion dad ! 
Oedranus deidiau'n Heden wen, 

Ff arwel anwj r lion oll : 
Mae oriau'n bjrwyd a'r byd ar ben. 
Hen dalaeth hoff ! clyw drwst y f arn ! 
Qw Gaer d'wyUodrus ! anfEyddlon sarn ! 



f 

Cydgan* 

Mae dolef a chyfíro yn llanw y Uys — 
Cenhadon a redant mewn braw ac mewn brys ; 
Seithenyn fradwrus adanrodd y ddôr, 
Mae allwedd y llifddor yn ineddiant y môr. 
Ymhyrddin daranf awr y dòn ar y mur, 
A dorodd y barrau, a darniodd y dur, 
Gan lanw'n dygyfor a'i donau mor daer, 
Adwyodd y morglawdd, agorodd y Gaer. 
Gan hyrddin y cerhynt y sarnfur a syrth, 
Mae marfeirch yr eigion i mewn drwy y pyrth. 
Cly w gyffro minteiodd o'r dinystr yn £Poi, 
Clyw floedd am ddiangf a, heb un drws i droi ! 
Clyw ddolef y famaeth a'i baban mor wàn, — 
" Pa le, pa le cawn ni gilfach a glàn ! " 



Y DRYDEDD RAN. 
GOLYGFA — CrEIGLE OWYLLT AE LAN Y MOB. 

Recit,— öwyddno Gabhanir. 

Dwyrëa foreu du, ar dònau erchyll ! 

Gwel yma fawr alanas môr a'i li' ! 
Cudd haul dy ben tu hwnt i'r cwmwl tywyll, 

Ar ing a bawdd, pa f odd y gweni di ! 
Taranai'r nos, a rhuai'r dòn chwyddedig : 

I fin aberoedd yr Eryri 'r aeth : 
Mae holl waelodion gwlad fawr glodf oredig 

dan y môr ! OwT ddifrod heddyw ddaeth. 

Can. 

Crwydrasom drwy y morfa maith, 
Coedwigoedd tywyu, dyrys daith, 

A'r llanw gwyllt yn dyfod. 
O'n hol y clywem hyd y nef , 
Frawychus, dorcalonus lef , 

O'tt Cantref yn y Gwaelodt 

P'le mae trigfanau'r Morfa Mawr ! 
O'r golwg aeth Caer Wyddno 'n awr - 

Mae Twr y Sam yn soddi. 
! fôr anniwaü, trwm i mi 
Dy floddest ddidosturi di, 

Uwch ingoodd byd yn boddi. 

Cydgan. 

! f ôr, mae Uawer wyneb llon 
Yn awr yn welw dan dy dòn : 

Yn nghol dy ddyfrol ddifrod. 
Oer lef a ddaw o gwm a nant, — 
Mae Cymru'n wylo am ei phlant, 

A'i Chantref yn y Gwaelod. 

Ein hanwyl Dalaeth mwy nid yw, 
A gyrwyd ninau bawb o'r byw 

Mor bell o'n bro gynheíin : 
Gwasgarwyd ni o le i le — 
Ehai i'r Dwyrain, rhai i'r De', 

Fr Gogledd a'r Gorllewin. 

GOLYGFA — Yr UN. 

Dypodiad Elphin a Hywel. 

Eyweh 

Diangfa gyfyng iawn a gefais, 

safn angau y diengais ; 

Tylathau, distiau daflai'r dòn — 

Rhyw nos ofnadwy ydoedd hon. 

Fle gallai fod fy Enid, fy Nuw ! 

Mi rown y byd am wel'd fy Enid fach yn fyw; 

Elphin. 

O'r cyfîro gwyllt y rhedai dwy, 
'Roedd Rona 'nuno honynt hwy. 

Hywel. 

Mae'n rhaid fod Enid yno'n un : 
Mae'n caru Eona 'n fwy na hi ei hun. 

Eìphin. 

Mae yma luoedd wedi glanio'n iach, 
A minau daflwyd f el abwydyn bach 
I bysg y dòn a'r dinystr du, 
Lle collais fy nghyfeillion cu. 

Hywel. 

Ai newydd fôr, ai newydd draeth 
A ẃyr am Enid, i b'le'r aeth ? 

Mi chwüia'r byd am dani. 
Fel gwyliedydd am y wawr, 
Crwydro i fyny, crwydro i lawr 

Y byddaf am liw'r lili. 



Ehan arall o'b Moblan. 
Dytodiad Enid, Eona, a Thaliesin. 

Rona. 

Mae acw lu yn ceisio'r lan 
Ar goed a badau'n Uesg a gwan. 
Ond beth yw hwn, greulonaf li, 
Ar frig y dòn a defli di ? 

Eniä. 

Owrwgl bychan egwan yw, 

Ac ynddo faban, — baban byw ! 

Ehyw fam a'i rhoes ar gyfyng awr 

Ar fron y Ui i'r Uanw mawr ; 

Drwy dorion gwyn — er gwell, er gwaeth- 

Ar lîn y dòn i r lan y daeth. 

Hona. 

faban hoff, a'th egwan gri, 
gryd y dòn y dygwn di. 

Taliesin a 7 r Ctcmnt. 

Dduw, Creawdwr mawr y niôr, 
Gwel ein cyfyngder ni ein Ior ; 
gwrando'n Uef o'r nef yn awr, 
Tawela donau'r dyfnder mawr ; 
Ar gyfyng awr o nodda ni, 
Tra môr, tra Brython, molwn di. 



GoLYFFA — Yr UN. 

JEnid. 

gwm i gwm, o berth i berth, 
Drwy elltydd geirwon, creigiau serth, 
Mi wn am un fu'n cr¥rydro : 
Am un Hywel hardd ei lun, 
Bron i'r fynwent nad 'ai'r fun, 
A mi fy hun yw hono. 

JSlphin, 
Pwy ydy w hon ? 

Hÿwel. 

Ai breuddwyd yw ? 
Fy Enid ddaeth o farw'n fyw. 

JEnid. 

Hywel, f anwylyd, er blwyddi mewn blinfyd, 

Ti ydyw gwawr gwynf yd f y my wyd i mi : 
Gorlif ed af onydd a rhued ystormydd, 
f ôr ac o fynydd y dof atat ti. 



♦ 

Hywel. 

Eisteddwn .dan y deiliog lwyn, 
Mae llwyn i serch yn llawn o swyn, 

Y f wyn ei llais ar fin y lli, 
Dy gân sydd fel y mêl i mi. 

Enid fy anwylyd, 
Mae dy gwmni'n well na mywyd : 
Pan y cefni, — gwenau gwynfyd 

Ni lona'm calon i. 
Nid pêr yw accen y f wjn golomen, 
Nid Uon y llinos, na chân yr ëos, 

Ni'm boddia odlau mwyn 

Holl adar dengar dwyn. 
Wyf nos a dydd a'm bron yn bmdd 
Pan hebot ti, ni'm Uonir oni'm Uoni di. 
Nid hardd y rhosyn ar fron y dyffryn, 

Y dyner UU, na'r anemoni, 
Nid yw y meiUion mân, 
Na'r banadl melyn glân, 

Yn bêr eu sawr dan wUth y wawr 

Fy Enid, hebot ti, 

Ni'm Uonant oni'm Uoni di. 

Eniä. 

Fel blod'yn brith sy'n bêr ei sawr 
Fr f êl wenynen yn yr ardd : 

Neu rosyn teg dan wlith y wawr, 
Wyt fwynach im' fy Hywel hardd. 

Yddau. 

Fel tua'r lan y daw y dòn, 
À'r teithiwr i'w aneddle lon, 
Fel tua'r môr y rhed y Ui', 
Mae tynfa f enaid atat ti. 

JRana, a Chydgan. 

Dowch a blodau gwyllt y gweunydd 
Gydag irwydd glas y glyn ; 

Plethwn gyda brwyn y bronydd, 
Oadwen am ei gwddw gwyn ; 

Tynner mêl o'r tannan tynion, 
Corn y gâd a'r bibell bêr ; 

Ar y ddau bo haf aidd hinon 
T'w'niad haul a siriol sêr. 



Cydgan. 

O'r diwedd ymdawela'r dòn, 
Â huna'r awel ar ei bron ; 
Y dyfnder f el concwerwr mawr 
Ar ol y gâd, orwedda i lawr, 
Fel ymherawdwr yn ei bwyll, 
Ofnadwy dawel, llawn o dwyll. 



Taliesin. 

A gwelir dan ei lanw mawr 
Ein hen gartrefì teg eu gwawr, 
Lle cu drigolion gynneu çaid, 
Yn awr cynniwair hyfion haid 
O'r ddyfrol ddyeithr lymrig lu, 
Drwy'r hen aelwydydd difyr fu, 
Mae cyntedd, paJas, porth, a dôr, 
A'n hen anneddau'n eigion môr. 
ürwy gymoedd a mynyddau mawr, 
Yn crwydro byddwn ni yn awr. 



Cydgan. 

Egyr mynyddau Oymru 
Eu dorau led y pen ; 
Ac yno'r iaith a bery 
Tra seren yn y nen. 
Ac yno tra bo môr 
Y molwn enw'r Ior : 
Triffolion bro'r Gwaelodion oll yn awr 
Oy&oeddiwn am y waredigaeth fawr. 



DAFYDD AP SIENCYN. 



(Allan o Opera fuddugol Llandudno, 1885). 



GOLYGFA — NOS MEWN CrEIGLE COEDIOG, GEB. Y GaBBEG 

WaIìCh, Dyffbyn Conwy. 

Cydgan y Gwylliaid. 

Dan garedig f antell nos 

Cwsg yr awel ar y rlios ; 

Tra bo'r gwylwyr yn breuddwydio, 

Byddwn dawel rhag eu deffro, 
Tra pelydro seren dlos. 

Dringwn glogwyn Llwyn y Berth, 

Draw o dan y geulan gerth ; 

Llwybrau cyîrin anfíaeledig 

Sydd yn arwain drwy y goedwig 
Draw i odreu'r Siabod serth. 
Croeswn y llethrau, nofìwn y llyn, 
Ehydiwn yr afon a dringwn y bryn ; 
Rhedwn yn gyfìym drwy'r goedwig dawel, 
A distaw, fel sibrwd y dyner awel : 
Draw dros y gweunydd a'r mynydd mawr, — 
Gwae i'n gorthrymwyr cyn toro'r wawr. 

Dyfodiad Dafydd ap Siencyn, a Chleddyf yn ei law. 

Cydgan. 

Croesaw i'n blaenor dewr sydd yma'n d'od, — 
Fr Uaw fu'n Uywio'r cleddyf rho'wn y clod. 

Dafydd. 

Ni raid i Ogledd Cymru mwy — 

Aber Maw i Aber Soch, 
Ac Aber Conwy gyda hwy — 

Ddim ofhi câs yr Tnad Coch. 

Cydgan. 

Hwre ! hir oes i'n Dafydd ni : 
Pendragon tegwch ydwyt ti. 

Dafydd. 

Gwel, gymrawd, liw ei waed ar gleddyf glas,- 
Gwel ar y llafn waed calon ynad câs ; 
Ac yma bydd nes mwydir ef gan waed 
Yr olaf o'm gelynion dan fy nhraed. 

Gwylliaiä. 

Hwn oedd yr ynad mawr ei ddig 
A drawsf eddiannai berth a gwig, 
Er mwyn gormesu'r gwan. 

Dafydd. 

Do, camgarcharodd lawer cant 
weision a diniwed blant 
Am ddim ond ffoi a rhedeg, — 
Gomeddodd i mi ddweyd y gwir 
Dros f erch na wyddai Saesneg : 
Am fathru Cymru dan ei draed, 
Fe'i mathrwyd yntau yn ei waed. 

Gwylliaid. 

Hwn oedd y gẃr a'i gob yn llaes, 
A fyddai'n cydio maes wrth faes : 
Am fathru Cymru dan ei draed, 
Fe'i mathrwyd yntau yn ei waed. 

GOLYGFA II. — ¥r UN. 
SlERLYN YN DYFOD I MEWN DAN OAHTT. 

Can Sierlyn. 

Dyma oen a gymerais yn g'lenig 

f aes hen gymydog i ni, 
A daf ad o gae gẁr bonheddig 

Fu ganwaith yn elyn i mi : 

Y ceìliog a ganai'n y buarth 

Pan oeddwn i'n cyrhaedd y coed ; 
Pe clywsech chwi'r cŵn yno'n cyfarth, — 

Ni fu fîasiwn helynt erioed. Fa la la, &c. 

Mi a wn lle mae llefrith yn llifo ; 

Mi wn lle mae 'menyn a maidd ; 
Mi a wn lle bu'r gẁr yn ymguddio 

Mewn gwŷdd, pan hebryngais ei braidd ; 
Mi a wn am un lfanerch fu'r llynedd 

Tn llawn o blu gwyddau a gwaed, 
A murddyn ger mawnog y mynydd, 

Lle aur yn ddigonedd a gaed. Fa la la, &c. 

Mi a wn lle mae geneth yn gweini, 

A'i defaid ar lechwedd a dôl, 
Ond ni chaf un awr o'i chwmpeini, — 

A dyma lle'r ydw' i ar ol : 
Mae'n rhodio y dolydd mor dawel, 

Mor fwynaidd, nes gwelo hi fi, — 
Ac ! f el yr ewig, a'r awel — 

Mae'n haws dal yr hebog na hi. Fa la la, &c. 

Cydgan. 

Ust ! clywch ! dyna ru yn yr awel, 

Mae brad o dan gysgod y gwỳdd ; 
Ac nid yw y dolydd yn dawel, — 

Rhyw sẁn ymosodol y sydd. 
Mae ceidwad yr adwy'n breuddwydio, 

Gadawodd y gwylwyr eu gwaith ; 
Sẃn didor o fôr sy'n cyfeirio, — 

Trwst ystryw a difrod ar daith. 

GoLYGFA m. — PARTH ARALL o'r GOEDWIG. 

Sierlyn, 

Cly w chwibanogl groch y graig 
Yn galw'r ystorm o'i goror gerth. 

Dafydd. 

Clyw yn ateb, ru yr aig, 
I godi Neifion gyda'i nerth. 

Sierlyn. 

Mae'n amser digon caled 
Ar Ynyr Bwlch y Frân ; 

Mae ganddo lon'd ei dý o blant, 
A rheiny'n ddigon mân. 

Dafydd. 

Mae cyf oeth yn dylif o 
I Ogo'r Gareg Walch ; 

Rhaid i ni gofio'r gẁr tylawd, 
Er gwaetha'r brenin balch. 

Y Ddau. 

Oherwydd trais a gormes 
Arglwyddi mawr ein gwlad, 

Cymylau duon dial sy'n 
Ymgodi f el i'r gâd. 

Sierlyn. 

Dygasom fintai f echan 
ddefaid Ty'n-y-ddol, 

Mae Sion yn erfyn am i ni 
Ro'i naw o rheiny'n ol. 

Dafydd. 

A gwnewch y rhif i fynu 

gorlan Pen-y-lan, 
Os ydyw'r gẃr yn cwyno fod 

Ei amgylchiadau'n wan. 

Y Ddau. 
Oherwydd trais, &c. 

Sierlyn. 

Mae pedwar swyddog sirydd 
Ar eiddo Llwyd y Rhyd, 

Am iddo fethu talu'r dreth 
Nes iddo werthu'r ŷd. 

Dafydd. 

Wel, dyn a helpo Hywel, 

Mae'r dreth o hyd 301 drais : 
Mae'n res} r n fod un Cymro cu 

Yn talu treth y Sais. 

Y Ddau. 
Oherwydd trais a gormes, &c. " 

Cydgan. 
Ymguddiwn dan gysgodion gwŷdd 
Ar lan y ffrwd yn sibrwd sydd, 
A distaw f el ei murmur mwyn . 
Y gwyliwn, — llechwn yn y llwyn. 
Beth y w y sŵn yn môn y gwynt ? 
Sŵn carnau meirch ar hoew hynt ! 
Pob llaw i garn y gloew gledd, — 
I lwydd a bywyd neu i'r bedd. 

Y GwYLLIAID YN DYFOD A ChADIFOR, UN ArGLWYDDI'r 
CyFFIN, I MEWN YN GARCHAROR. 

Cydgan. 

Pum' pwra yn llawn am dy fy wyd, pan gawn 
Dy ollwng yn rhydd yn ebrwydd a wnawn ; 
Hyd hyny, cedwir di mewn lluest yn y llwyn ; 
Os nad oes yno win a medd i noddi meddwl mwyn, 
Cei arlwy heKa iach, mewn lloches gynes, g^u, 
A gwely brwyn i orwedd yn ein diddos barlwr du. 

Can — Dafydd ap Siencyn. 

Mi fu'm yn filwr ffyddlon am lawer blwyddyn faith, 

Yn atal rhawd gelynion drwy Gymru ar eu taith 

öros freiniau hen Gaerhirfryn — digyflog oedd ein gwaith : 

Ond cedwais i gadernid yr Eryri. 

Eryri, Eryri, 'rwy'n caru glân aberoedd yr Eyri, — 
'Boedd ceryg ateb Cymru yn parablu'r estron iaith 

Pan gedwais i gadernid yr Eryri. 

Dyfodiad Cenad. 
Cenad. 
Ar lan y Gynwy gwelais goedwig fyw ! 

Dafydd. 

Tt gâd ! i'r gad ! ein brwydyr olaf yw, — 
I fur dwyreiniol Caer Eryri'r awn, 
Ac yno, herio'r gâd a'r goron gawn. 

Cydgan. 

Nid ofnwn hagar lun 

Yr ellyll mawr ei hun, 
Yn nghanol dyfnder maith y nos, 

Na wyneb dewr un dyn. 
Fe ddown, fe ddown, o'r creigiau certh, — 
O'r dudew goed a'r bryniau serth 
Dilynwn di a'n bron yn dân, — 
A buddugoliaeth fydd y gân. 
I'r fflam a'r goedwig werdd ei gwawr, 

Y llwyni dyrus a'r derw mawr, 

Y llwybrau duon a'r ceimion ffyrdd, 
Hyd lanau y Gynwy yn fil a myrdd. 
Tân ! tân ! i'r twyni a'r tân, — 
Dyffryn y Gynwy a lysg yn lân ! 
Eflam ar droed yr allt a roed — 
Gorsedd hen frenhines y coed. 
Ffaglwn, taniwn, gweithiwn yn mlaen, 
Treiddiwn i'r llanerch wyllt a'r waen : 
I'r derw oesol a'r ynn yr aeth 

Y tân, y cleddyf, y bicell, a'r saeth ; — 
Tân ! tân ! ar gynydd bo'r gân — 
Dyfíryn y Gynwy a lysg yn lân ! 

I'n milwyr b'o nerth ar singoedd mor serth,— 

O'r creigiau mae'r saethau yn sûo. 
I'r Gwyddhil, er gwae, drwy'r mynydd y mae 

Taranau y rhyf el yn rhuo ; 
Gan angerdd y gẁg y rhwng fflamau a mŵg, 

Amgaerau i'r llawr ymoÎLyngant ; 
A Dafydd a'i wŷr, er dewrion a'u dur, 

Yn lleng am yr adwy a redant. 
Ffaglenau sy'n dwyn pob lloches a llwyn 

I ddinystr, — a chwâl yr uchelion : 
Mae'r frwydyr yn troi, a'r Gwylliaid yn ffoi 

(Jan adael y maes i'w gelynion. 



BEEUDDWYD GWEAIG PILAT. 

Gwraig Pilat ar ei geneth oedd yn galw, 

" At Pontius dôs, 'rwyf dan orlethol bwn, 
Na foed a wnelo ef â'r Cyfiawn hwnw 

Ddaw ger ei fron, — d'wed iddo'r breuddwyd hwn 
Drwy serthoedd sythion Aceldama'n crwydro 

Mewn breuddwyd nos, Nesta, bu'm yn awr ; 
Ac â thremrithiau erchyll bu'm yn brwydro 

Drwy gydol nos, nes canodd cloch y wawr. 
'Eoedd Moloch wedi ail gyfodi allor 

Yn Nyffryn Tophet, — clywais ddawns a chân 

gylch y ffwrnais lâs, ac o'r agendor 
Cri egwan baban o ryw deryll dân. 

Drwy serth anhyddring lwybrau f e ddilynais 

Ey w gyfrin gyngor i baíasdy haf ; 
A ' chyngor drwg ' o enau gẁr a glywais, 

Fel 'accen trais/ a'm calon oedd yn glaf. 
Am fynud ymrafaelient, yna'r arian 

A dalent am gynllunio magl a brad ; 
A'r Cyfiawn hwnw welwn wrtho'i hunan 

Mewn unig fan yn ymbil ar ei Dad: 
Ac yn ddisymwth gwelwn ẃr adeiniog — 

Un cyfrwys, corniog — ^yn eu hanog hwy 

1 fod yn ddoeth, yn bwyUog, a chalonog, 

A chadw 'u clod yn wyrdd byth bythol mwy. 
< Gk)felwch, , meddai ef, ' er cario'r cynghaws, 

Am dystion da, pe na b'ai dim ond dau, — 
Gwyr Ysgrythyrol, er mwjii dallu'r lluaws, 

Ehag ofn i Pilat geisio'i gyfiawnhau.' 
Aeth enw Pilat fel y saeth i'm calon, 

Y bryn agorai, grynai, dan fy nhraed ; 
A gwelwn yno lengoedd o ellyllon 

O'r llawr yn codi, ac yn gwaeddi ' Gwaed.' 
gwmwl tywyll gwelwn loer yn codi, 

Crynedig dorf a syllai arni'n sỳn, 
Aeth holl Jerusalem i edrych arni, — 

'üoedd enw Pii*at ar ei gwyneb gwyn. 

" Drwy'r gwyll y gwelwn gyrph y meirw'n rhodio, 
Ac i'r heolydd prysur yn cyfeirio ; 
Ehai adnabýddus yn y ddinas oeddynt, 
Di-waed feddrodol deneu gnawd am danynt, — 
Ehyw las oleuni dyeithr dreiddiai drwyddynt ; 
Gwelwn wynebau sỳn yn ayìhi arnynt, 

A blew eu cnawd gan ofn a safai'n syth ! 
I'w cynnefinol artref gynt nid elent, 
Eu llygaid ar fyd arall pell a syllent, — 

Brudd-dremiol dyrfa nad anghofiaf byth. 

" A gwelwn ŵr yn gwibio drwy'r galanas, — 
Wallgofus ŵr, — a'i lusern yn ei law ; 

Yn bloeddio * Gwae y ddinas, Gwae y ddinas, 
Ehyw ddiwedd drwg i'r ddinas hon a ddaw.' 

" Newidiodd yr olygfa, — cysgod lleuad 

Ar haner nos serenog welais i — 
Lloer-ddeial Caiaphas yr Archoffeiriad 

A daflai'r cysgod ar ein palas ni. 
Ymrafael rhwng Iuddewon a Ehufeinwyr 

A thinc tarianau gly wais yn y tŵr ; 
Ac i'r Dadleudy mintai o derfysgwyr 

Oedd yno'n arwain y diniwed Wr. 
A gwelwn Hwnw'n sefyll rhwng y brawdwyr, 

Yn wael ei wedd, dan anmharch, gwawd, a sèn : 
Heb yngan gair yn erbyn ei gyhuddwyr 

A ddygent gam-dystiolaeth ar ei ben, — 
Fel rhosyn wedi ei guro gan ystormydd, 

A'i flod-ddail gwasgaredig hyd yr ardd ; 
Ac er fod arno nôd y chwerw dywydd, 

'Boedd ar ei wedd dirionwch hoff a hardd. 
Ehwng y colofnau, — clorian aur Cyfiawnder 

A welwn i yn syrthio'n chwilfriw mân : 
Ac o'r malurion yr ehedai gwiber, 

A'i cholyn fforchog oedd yn fiiam o díin ; 
Am wddf y Ehaglaw gwelais hi'n ymglymu, 

Ac ymddisgleiriai'r symudliwiol gèn 
gylch ei f wnwgl ef wrth ymddolenu, 

Ac ar ei fynwes y gorphwysai'i phen, 

Ar wedd y Cyfiawn gwelwn gyfnewidiad — 

Nesta ! Duw edrychai drwy ei drem ! 
Nes gwywai'r llys o dan y fath edrychiad, 

Fel tyner wŷdd dan ddeifiol awel lèm, 
Am enyd fèr, — ac yna dan gernodiau 

Y gwelwn Ef , a chorsen yn ei law ; 
Ehag edrych ar ei warth a'i ddioddefiadau, 

Duodd yr haul, a'r nef edrychodd draw." 



ANTHEM BETHLEHEM. 

Beirdd y nefoedd gynt a ganent, 

Wel'd o bell y wylaidd wawr : 
"Seren foreu eglur" welent 

Darf ai y tywyllwch mawr : 
Öwylwyr ar y gaer ofynent, — 

" Beth, Wyliedydd, am y nos ? " 
Torodd gwawr a gorf oleddent, 

Wel'd y siriol seren dlos. 

Heddy w, cododd Haul Cyfìawnder, 

Wele ddiluw mawr o ddydd 
Yn gorlenwi pob eangder, 

Llawenhewch, holl deulu'r ffydd ; 
Clywir llais y durtur heddyw 

Yn croesawu'r wiwlon wawr ; 
Dechreu amser dedwydd ydyw, 

Ein Gwaredwr ddaeth i lawr. 

Clywch orfoledd y bugeiliaid, 

Dan ddylanwad nef ol dân ; 
Hon yw accen cân cerubiaid, 

Melus orf oleddus gân : 
Os yn isel yn y preseb 

Ceir y baban noff ei drem ; 
Drwy ororau anf arwoldeb 

Cenir anthem Bethlehem. 

Dewch, wyryfon Salem, cenwch, 

Unwch â'r angylaidd gôr ; 
Gyda doethion Dwyrain deuwch, 

Daeth i ben addewid Iôr. 
11 Mab a roddwyd i ni " heddyw, 

Yr Immanuel a gaed : 
Brenin y Brenhinoedd ydyw, 

Bhowch goronau wrth ei draed. 

" Ganwyd i chwi heddyw Geidwad," 

Ydyw accen cân y côr ; 
Cân dragwyddol ei hymlediad, 

Chwyddo mae o f ôr i f ôr : 
Os yn isel yn y preseb 

Caed y baban hoff ei drem : 
Drwy orielau anfarwoldeb 

Dyblir anthem Bethlehem. 

Chwythed yr awelon hyfryd 

Drwy bob goror is y nef , 
Fel y gorfoleddo'r hollfyd 

Yn ei iachawdwriaeth ef . 
Bydd yn llawen iawn, Ferch Seion, 

Ymddyddana yn dy Dduw ; 
Chwydda'r anthem i'r uchelion, 

Dy Waredwr cadarn yw. 



ODLAU BETHLE'M. 

Ef engyles, dring i fynu, 

Dring i ben y mynydd mawr ; 
Pâr i Seion orfoleddu, 

Ei Gwaredwr ddaeth i lawr ; 
Ehedwch, glomon, i'w gyfarfod, 

Clywch, fyddariaid, íais y nef : Haleliwia ! 
Cenwch, f udion, gân ddiddarf od, 

Çhwiíhau, ddeillion, gwelwch Ef . 

Fryniau oesol, ymostyngwch, 

Seion, clyw, mae Duw yn d'od ; 
Holl glogwyni Canaan, cenwch, 

A'r wybrenau glyw ei glod. 
Daw o'r anial ffrwd yn trydar, 

Daw o'r moroedd laf ar lef : Haleliwia î 
Nefoedd a gwaelodion daear 

Lawenychant ynddo Ef . 

Dewch, fugeiliaid Bethle'm, cenwch, 

Unwch gyda'r nefol gôr ; 
Gyda doethion Dwyrain deuwch, 

Daeth i ben addewid Ior, — 
Anwyl Fab y Duw goruchel 

Yn y preseb heddyw gaed : Haleliwia ! 
Plygwch ger ei fron yn isel, 

Rhowch goronau wrth ei draed. 

Awel gyflym gluda'r newydd, — 

Dros y moroedd pell yr aeth : 
Caed Messiah 'n Ninas Dafydd, — 

Silo'r hen addewid ddaeth. 
Wele Haul C^awnder eglur 

Wedi dwyn tra'gwyddol wawr: Haleliwia ! 
Gorfoledda, wael bechadur, 

Ganwyd y Gwaredwr mawr. 



HEN DELYNOE OLA'E GAD. 

Ar ol cyflafan beirdd fy ngwlad, 
'Eoedd hen Delynor ola'r gâd 
Yn g^wylio'r adwy gul a serth 
Uwchben rhaiadrau'r Gonwy gerth : 
Mintai f echan wan o wỳr 
Oedd yn sefyll iddo'n bur, — 
A'u calonogi'n erbyn brad 
Wnai hen Delynor ola'r gâd. 

Os oedd ei wallt fel ewyn Uyn, 
Yr oedd y bardd yn hardd er hyn — 
Yn gadarn dŵr, yn ẃr o nerth, 
I sefyU ar y dibyn serth : 
Mewn peryglon o bob rhyw, 
Ac enbydrwydd, 'roedd yn byw ; 
Yr olaf oedd o gewri'r wlad, 
A hen Delynor ola'r gâd. 

Ac f el yr oedd yn tynu tân 
Gwladgarwch byw o'i dannau mân ; 
Ei frwd ryf elgan daniai fron 
Y Cymry dewr i'r ymgyrch hon ; 

Weithiau'n llawen, weithiau'n brudd, 
Fel 'roedd Cymru'n colli'r dydd, — 
" Pa beth a ddaw o'n hanwyl wlad ? " 
Medd hen delynor ola'r gâd. 

Pan oedd ef e ar gyfyng awr 

Ar daflu'r delyn hoff i lawr — 
. Bhag ofn i'r estron gyda gwên 

Halogi tannau'r delyn hen — 
Gwelai Gymry'n dod i lawr 
Fel rhaiadrau'r mynydd mawr : 

" Ymwared ! " meddai, " creigiau'n gwlad 

I hen Delynor ola'r gâd." 

I Gwilym Cowlydy ar beroriaeth Andro Fychan. 



ABFEBION CYMEU FU. 

ADRODDOAN. 

Pan fyddai hi'n dawel ar Gymru lân, 
A'i hen delynorion yn eilio cân ; — 
Canu penillion, a chwareu crwth, 
Glywid yn mhob rhywjbalas a bwth ; 

Draw ar y mynydd ar doriad y dydd, 
Ymlid y bela, neu hela yr hydd : 
Dilyn yr helfa mor gyflym a'r gwynt, — 
Dyna oedd arfer hen Gymru gynt. 

Pan fyddai'r gwlaw yn llifeirio'n hy', 
Chwiban yr awel yn muriau'r tŷ ; 
mor gysurus oedd aelwyd lân 
Gyda'r hen Gymry o flaen y tân ! 
DÍrws yn agored i ẃr ar ei daith, 
Cynal elusen a choledd yr iaith ; 
Codi'r tylawd o'i gyfyngder du, — 
Dyna oedd arfer hën Gymru gu. 

Hen ŵr y gornel, a'i wedd yn llon, 
Ddifyr chwareuai â phen ei ffon 
Wrth adrodd hanesion hen oes o'r blaen, 
Bwganod y bryn a thylwythion gwaen ; 
Eraill yn gardio a thrin y gwlan, 
Cadw'r hen aelwyd yn glir a glân ; 
Son am ryfeloedd yr oes a fu,— 
Dyna oedd arf er hen Gymru gu. 

Caws, ymenyn, a cheirch, a haidd, 
Uwd a llymru, enwyn a maidd : 
Arlwy amaethol, nid arf er moeth, 
Na seigiau breision i'r Cymro doeth ; 
Bhedeg a neidio a thaflu maen, 
Ymlid ysbeilwyr o gwm a gwaen, 
Dal y cyflymaf o geirw'r ddôl, — 
Dyna wnai Çymry hen oesau'n ol. 

Pan fyddai priodas mewn tref neu lan, 
Elai gwahoddwr o fan i fan, — 
Deuai lodesi o ddôl a glyn, 
Haf od a lluest a bwthyn gwyn ; 
Hon oedd eu harfer o hyd o hyd, — 
Cynal eu defod o ddechreu byd : 
Arlwy priodas a rhoddion cu, — 
Dyna oedd arfer hen Gymru Fu. 

Pan godai cwmwl mor ddu a'r nos, 
Pan fyddai gelyn ar gẁr y rlios ; 
Anfon y corn i gyhoeddi câd, 
Cynull y dewrion a chodi'r wlad : 
Gadael yr aradr, gadael yr ôg, 
Gadael y praidd rhwng y creigiau crog 
TJno' n y fyddin yn gadarn lu, — 
Dyna oedd arf er hen Gymru Fu. 



Y GWRTHDAEAWIAD. 

Hebryngodd ef i'r orsaf draw, 

A'i mynwes oedd yn brudd ; 
Os gwenodd hi wrth ysgwyd llaw, 

'Roedd deigryn ar ei grudd. 
Ar ol ymado'n drist ei bron, 

Dywedai, " Boed i'r nef 
Ddwyn eto'n ol fy machgen llon, — 

Dof i'w gyfarfod ef." 

Beth yw y waedd o lan y môr, 
A'r newydd ing yn awr ! 

Y gwrthdarawiad erch a'r tân, 
Y brys a'r cyffro mawr ? 

Ond hi ni ẁyr, a chanu mae — 

(Ni chlyw'r alarus lef ) 
" 'Rwy^n caru'r trên a'i dwg yn ol,- 

Af i'w gyfarfod ef." 

Y newydd aeth a'i synwyr hi, 
Gwallgof us grwydro mae 

Bob hwyr a boreu tua'r trên, 
Heb wybod am ei gwae ; 

Hi glyw y chwiban — gwena'n llon- 
Prysura drwy y dref : — 

" Hwn } r w y trên a'i dwg yn ol, — 
Af i'w gyfarfod ef." 

BTJGAIL BACH Y MYNYDD MAWR. 

I mi mae'r Mynydd Mawr 

A'r clogwyn serth ysgythrog ; 
I mi mae'r Üenyrch gwyrdd eu gwawr 

A'r trnmau crebach cribog ; 
I mi daw geneth fwyn, 

A'i chân o'r llwyn i'm lloni ; 
I mi y llam rhaiadrau lli 

A Ôrydiau dirifedi. 

I mi mae'r helfa hir 

Drwy'r anialdiroedd dyrus ; 
I mi mae mêl blodionog lwyn 

A'r diliau mwyn hudolus ; 
I mi mae'r cryglus pêr 

A seirian ser wj r brenau, 
Bugeiho praidd y mynydd serth, 

A dringo'i gerth agenau. 

I mi mae cân y gòg 

Ac egwan grêg yr oenig ; 
I mi mae adsain creigiau crog 

A swyn y fwyn af onig ; 
I mi mae'r gauaf du, 

A rhu'r ystormydd gerwin ; 
I mi mae oerf el Ionawr blin 

A hafaidd hîn Mehefìn. 



CWSG, FY ANWYLYD. 

HUNGAN. 

Cwsg, fy anwylyd, mae gwlith ar y rhos, 

A'r awel yn oer dros y lli ; 
Cwsg, mae y Uoer o dan amrant y nos 

Yn edrych i lawr arnat ti. 

Sêr a phlanedau a huliant y nen, 
Edyn yr hwyr -a gysgodant dy ben, 
Engyl y nefoedd a'th wyliant, fy Ngwen, 
Gan edrych i lawr arnat ti. 

Cwsg, fy anwylyd, mae anian mewn hûn, 
A'i phen ar obenydd yr hwyr ; 

Breuddwyd anwyldeb yw tegwch dy lun, 
Ti ddygaist fy nghalon yn Uwyr. 

Sêr a phlanedau, &c. 

Drwy'r nos, mae'r ëos, a'i haccen fel haf, 

A'i hodlau'n llawn swynion y sydd 
I'th sûo mewn serch, aeth fy enaid yn glaf 

gariad am doriad y dydd. 
Sêr a phlanedau a huliant y nen, 
Edyn yr hwyr a gysgodant dy ben, 
Engyl y nefoedd a'th wyliant, fy Ngwen, 
Ôan edrych i lawr arnat ti. 



SLEEP, MY BELOVED. 

A LTTLLABY. 

Founded on a Wehh song y written hy Eo% Bradwen, who m ẁo 

the author of ths melody. 

Sleep, my beloved, the sun has gone down 
In splendour, to sleep in the West ; 

Nature is silent on mountain and mead, 
The ocean is lull'd into rest ; 

Bright are the stars and the píanets on high, 

Soft are the breezes that whisper and fly ; 

Sweet are the angels that gladden the sky 
While keeping their watch over thee. 

Sleep, my beloved, may innocence guard 

A maiden so gentle and meek ; 
Sleep, my beloved, let nature restore 

The blush of the dawn on thy cheek : 
Bright are the stars, &c. 



y 

Sleep, my beloved, the beams of the moon 

Bespangle the shadows of night ; 
Dewdrops are breathing their love to the rose, 

Enjoying a feast of delight : 
Bright are the stars, &c. 

Talhaiarn. 



DYFFEYN CLWYD. 



Seren y wawr, mor siriol wyd, 
Tywyna i lawr ar Ddyffryn Clwyd ; 
Llon dỳr y dydd, ar fỳr y daw, 
Ymado'n brudd, a siglo llaw, 
A mynwes lawn 'rwy'n myn'd i ffwrdd : 
Pwy ŵyr a gawn byth eto gwrdd ? 
Haul melyn gwyd i'r nen mewn bri ; 
! Ddyffryn Clwyd, ffarwel i ti. 



Baradwys hardd, lle cynar wlith 
Ar flodeu gardd a'r tewlwyn brith, 
Dywed a wêl dy ffrydiau clir, 
Am ŷd a mêl dy dawel dir ? 
Perllanau llawn, a mêdd yn lli, 
Sy^n enyn dawn dy dannau di ; 
Pwy heno gân yn llon eu nwyd, 
gylch y tân yn Nyffryn Clwyd ? 



dyrau caer Moel Fama cwyd 
Aberoedd claer a dyfroedd Cäwyd ; 
fryn a dôl, a'm bron yn iach, 
Y down yn ol i'm bwthyn bach. 
Mor brudd yw'm bron fro hinon ha', 
Mae'm bâd ar dòn a'm boreu da : 
Adgof a ddaw, hiraeth a gwyd, 
Minau'n mhell draw o Ddyffryn Clwyd. 

EHODEPE DEWE. 

ADRODDftAN. 

'Eoedd Ehodri'r dewr o bell yn canu ffarwel 

A'i neuadd wag, â'i enedigol wlad, 
A golosg dinystr du gweddiflion rhyf el, 

A hen gartrefi dedwydd ty ei dad. 
'Eoedd sẁn telynau yno yn dystewi, 

A phrudd-der yn y bwth a'r palas mawr; 
'Eoedd llais llawenydd drwy yr holl Eryri, 

Fel yspryd ein cyndadau'n myn'd i lawr. 
"Fe dorodd gwawr," medd ef, "a haul Mehefin 

" Yn gallu gwenu ar y dinystr du ; 
" Cyn bydd ei daith i wely llaith Gorllewin 

" Yr hwyliaf finau'n mhell o'm cartref cu. 
" Pa le mae'r bardd ? Pwy heno gân y delyn 

" I loni'r wledd Wyl Ifan hirddydd ha' ? 
" Mae awr lawenydd wedi dod i derfyn : 

" Hen Gymru wyllt fynyddig — boreu da. 
" Yn iach i afiaeth odiaeth llwyn llawenydd, 

" A'r Castell mawr, lle byddai'n cad yn cwrdd; 
'* Yn iach i hirnos gauaf Cymru ddedwydd, 

" A'r chwedlau difyr aent o gylch y bwrdd. 
" Ffarwel i ludw'r goedwig fawr a gerais, 

" A thros y waen lle bu dyffrynoedd iach ; 
" Hen lwybrau mebyd ganwaith gynt a rodiaifl, 

" A'r helfa wyllt dros gamfa'r bwthyn bach. 
" Mae'n rhaid i mi ymadael, gwmwd garw, 

"Fawreddog drem, cartrefle hinon ha' ! 
" Ochenaid ddaw, ac anwyl hyd fy marw 

" Hen greigle gwyllt fy mebyd — boreu da. 
" Ffarwel hen fardd, a ffarwel i dy delyn, — 

" Dy gofio 'rwyf er pan wy'n cofio dìm ; 
" lys i lys, mor ddifyr oedd dy ganlyn : 

" Mae'r hen alawon hjth jti anwyl im'. 
"Tyred, fy ngeneth hoff, paid, paid ag wylo, 

" Mae'r llong ar dòn, a'r hwyüau jil y gwynt,— 
" Pwy ddybla'r gân a'r anthem hwyrol heno, 

" A'r hen benülion anwyl ganem gynt ? 
" Hen furiau'r neuadd dremiant ar eu gilydd, 

" Er cof am grwth a thelyn, mam a thad ; 

* * O'r castell uchel mawr ar ercliwyn mynydd 

"Ni chlywir gwledd llawenydd cedyrn câd. 

* * Awn heibio i lan y ffrwd a'r ffynon loew, 

" Adgofion mebyd ar ocbenaid chwâ 
" A ddaw a hiraeth ar nawn Hefin hoew, — 

" Grartrefi dedwydd Cymru — boreu da." 
Fel yna Ehodric oedd yn canu ffarwel 

A'i gartref hoff a'i enedigol wlad, 
Pan glywai yn y gwynt sẁn corn y rhyf el — 

Hen gorn buelin, Hirlas Cymru fad : — 
"Ha ! " meddai ef, "y mae gelynion eto 

" Pn cymoedd ni, a rhyf el yn y gwynt : 
"Clyw, Elen! clyw! lueddwyr Cymru'n bloeddio 

" O'r creigiau crog, Ue bu ein brwydrau gynt. 
" Nid buddugoliaeth, anwyl eneth, ydy w, 

" Ysywaeth, rhyw ymdrechfa sydd ar droed : 
" Corn Eidiol ydyw, gwn ei accen hyglyw, — 

"Mi a'i cofiaf er ein brwydr gynta' 'rioed. 
" Ffarwel, fy merch ! Pa fodd dydi adawaf 

" Yn ddiamddiffyn, yn amddifad fach 
" Ddigartref ? Ehoed y nef ei nawdd anwylaf, — 

" Delw f Eluned hoff, — rhaid canu'n iach ! " 
Distewch, Sacsoniaid anwar, clywch o'r entjrch, 

Er nad yw mintai yr Eryri'n gref, 
Mae Ehodric wedi troi yn ol i'r ymgyrch, — 

Adar ysglyfaeth a'i dil^mant ef ! 



BENDITH Y MILWE. 

" Briod anwylaf yn y wlad, 

Paham mae dy rudd mor welw ? 
Clyw, fy Eluned, gorn y gâd — 

Hen gorn y gâd yn galw ! 
A thithau, fy maban teg dy wawr, 

Daeth chwerwaf awr gwahanu ; 
Dyma 'nymuniad yma'n awr, 

Yn sŵn y corn yn canu : — 
Eho'ed y nefoedd wen 
Ei bendith ar dy ben ; 

Pan i'r gâd, fel dy dad, y doi di, 
Ymladd yno dros dy wíad 
A'i hen annibyniaeth hi." 

Dywedai y Milwr : — "Cawn eto gwrdd — 

Duw a ofala am danom." 
Yna ffarweliodd, ac aeth i ff wrdd, 

I hyf wynebu'r ystorom : 
Gwenai'r fam, er maint y pwn, 

Ar ei baban hoew ; 
Syrthio ar ei wyneb crwn 
Wnai y deigryn gloew. 
" Eho'ed y nefoedd wen 
Ei bendith ar dy ben ; 
Os i'r gâd, fel dy dad, yr ei di, 
Ymladd yno dros dy wlad 
A'i hen annibyniaeth hi." 

Syrthiai'r Milwr dan ei glwy', — 

Cwympodd ein Llewelyn ; 
Annibymaeth Cymru mwy 
Fathrwyd gan y gelyn : 
Lleddf adseiniai'r bryniau bàn 

Farw hedd a rhyddid ; 
Eto'r fam, i'w baban gwan, 
Ganai yn ei gofìd : — 
" Eho'ed y nefoedd wen 
Ei bendith ar dy ben ; 
Os i'r gâd, fel dy dad, yr ei di, 
Ymladd yno dros dy wlad 
A'i hen annibyniaeth hi." 



Y SIACED WEN. 

Yn ngwlad y bryniau pwy sydd ben, 
Fel y gŵr sydd yn gwisgo'r Siaced Wen? 
Taranu mae'r clogwyni certh, 
A bryn a dyffryn deimla'i nerth : 

Ei ebill miniog weithia'i ffordd, 
A-'r byd sydd yn teiralo pwys ei ordd. 
I*a ẃr gwladgarol faidd ro'i sèn 
I'r gẁr sydd yn gwisgo'r Siaced Wen. 

Yn foreu, foreu — gyda'r wawr — 

Fe'i gwelir ef ar ei glogwyn mawr ; 

A sŵn, a sŵn ei arfau sydd 

Hhwng creigiau'n clecian oriau'r dydd. 

Fe ddaw pob ardal is y nef 

I ganmawl ei ddiwydrwydd ef : 

líid oes mwy diwyd is y nen 

Tía'r gŵr sydd yn gwisgo'r Siaced Wen. 

Pan fyddo cnwd o eira gwyn 
Yn hulio'i fwth ar ael y bryn, 
Bydd ef , er oered hinon laith, 
Ac er peryglon, wrth ei waith. 
'Rol llafur diwyd foreu a nawn, 
Ei gyflog bach sy'n deilwng iawn ; 
Fe ddaw'r nos Sadwrn ola' i ben, — 
Fe dreulia'i oes fel y Siaced Wen. 

Dros bob iawnderau deil yn dỳn, 
Fel y Beibl mawr yn ei f wthyn gwyn ; 
Ac fel y graig o dan ei droed, 
Bu'n gadarn dros ei hawl erioed. 
Mae'n caru ei wlad, mae'n Gymro pur, 
Wrth drin y graig efo'i ebill dur : 
Ac mewn dyngarwch, pwy sydd ben, 
Fel y gẁr sydd yn gwisgo'r Siaced Wen. 



Y FFÜG-FONEDDWE. 

ADRODDAWD. 

Os oes ar ysgwydd y Wyddfa wen 
Bywbeth yn deilwng o'i huchel ben, 
Os oes yn Meirion ryw le mawreddog 
Yn nghanol ei bryniau serth üechweddog, 

Hon yw yr adeg i'n creigiau certh, 
A'n gwyllt raiadrau ddangos eu nerth, 
A ninau ymdrwsio mewn dawn a dysg, — 
Mae Ffug-foneddwr yn d'od i'n mysg. 

Mewn trên cyffredin i'n gorsaf wael, 

Mor hunan-ymwadol yw'r teithiwr hael, 

Yn gosod i lawr ei droed urddasol 

Ar le mor Gymreig ac anmhwrpasol : 

Lle nad oes ond swp o Gymry gwledig 

I dderhyn boneddwr mawr dysgedig ; 

Lle clywir accenion yr hen iaith ffol 

Sy'n cadw Gwyllt Walia mor bell ar ol. 

Mae eisieu dysgu'r hen Gymry gwirion 

Anghofio'r hen iaith a'i henwau hirion — 

Ei "Uanfairpwllgwyngyll" mor gras, mor groci 

" Ger-trobwll-Tysilio " a'i " gogo-goch : " 

Pa fodd y disgwyliwn i bendefigion 

HofíTr Eryri na Cheredigion, 

Tra byddo'r hen Gymry di-foes, di-ddysg, 

Yn siarad Cymraeg pan ddaw ef i'n mysg; 

A hyllach i Gymro yw llygadrythu 

Ar het lle mae'r iaith Hebraeg yn nythu. 

Gallasai'r boneddwr anghofio'n hawdd 
Y wlad a ddaeth heddyw o dan ei nawdd; 
Pan anrhydeddir Cymru f ach 
Gan ŵr bonheddig o uchel âch ; 
A'i llwybrau ceimion gan rasol draed 
Ymwelydd o bendefigaidd waed. 
Gallasai ro'i tro i'r gerddi gwyrddion 
Sydd dros lasdònau pell yr eigion : 
Cymeryd rhyw wibred mwy continental, 
Lle mae afonydd mwy oriental. 
Gallasai boneddwr o'i doriad ef 
Addurno cymdeithas pigion tref , 
Brenhines y Ffasiwn a'i boneddigesau, 
A gweision mwy lifrol i wneyd ei negesau. 
Florence, neu Yenice a'i phleserfadau, 

Yn hytrach na dyfod i wlad ein tadau : 
JAe nad oes ond creigiau certh yn codi, 
A sych brydyddion yn pererindodi. 
Ond f el mae angylion ambell dro 
Yn d'od ar ymweliad a'n tawel fro : 
Pelly nid ydyw y bendefigaeth 
Am lwyr anghoào ein creadigaeth. 

Mae'n holi'r arweinydd, oedd rhywbeth o werth 

Ei sylw urddasol yn Nghymru serth ? 

Pa le'r oedd y wlad ? — ni w r elsai ef e 

Ond bryniau'n cyfodi hyd y ne\ 

"Gormod o wlad," meddai'r Cymro iach, 

* ' Gormod o dir sydd yn Ngwalia f ach : 

" Mae'n rhaid ei gyfodi'n bentyrau diri', — 

" Dyna yw arfer ein cenedl ni, — 

* ' Cyf odi'r holl dir yn fydylau mawr 

* * Pan fyddo boneddwr yn dyfod i lawr." 

Gobeithiwn fod yn Nghymru lonydd, 
Ei gwyllt raiadrau a'i hafonydd, 
Ei glynoedd cloron a'i chreigiau erch, 
Pywbeth yn deilwng o'i sylw a'i serch ; 
Ac na fydd i'r bwlch na'r cwm rhuadwy, 
Na'r dyfnder agor ei safn ofnadwy, 
!Na'r graig anfoesgar ddangos ei danedd 
Pan fo'n myn'd heibio ẃr o fonedd ; 
Ac na fydd i'r Gogarth ddangos ei drwyn, 
Nac Yspryd y Gorallt adrodd ei gẃyn. 
Wrth wyntoedd cynhyrfus môr y Werydd, 
Pw yru yn ol, fel Harri'r Pedwerydd ; 
Ac iddo ro'i anghlod felldigedig 
Ar ein hen Gymru anorphenedig, 
A Seisnig sèn ar wylltoedd Cymru, 
Ein heisteddfodau, ein huwd, a'n llymru ; 
A'n gadael mewn cyflwr mor ddidrefn, 
Pel na ddaw i Gymru byth drachefn. 

CYNWYSIAD. 



Pryddest— Y Wyddf a .. 

Cantawd — Y Mab Afradlon . . 

Pryddest — Y Pentref Mynyddig 

Cantawd Ddramayddol — Cantref y Gwaelod 
Opera — Dafydd ap Siencyn 

Pryddest — Breuddwyd Gwraig Pilat 

Anthem Bethlehem 

Odlau Bethlehem . . 

Hen Delynor Ola'r Gâd 

Arferion Cymru Fu 

Y Gwrthdarawiad 

Bugail Bach y Mynydd Mawr 
Cwsg, fy Anwylyd 
Sleep, my Beloved 
Dyffryn Clwyd 
Bhodri'rDewr 
Bendith y Milwr 

Y Siaced Wen 

Y Ffug-foneddwr 

